به‌ڵام كیم كارداشیان كه‌ڵكی چییه؟\nوه‌رگێڕانی مه‌نسوور ته‌یفووری\nیاداشتی وه‌رگێڕ: ره‌خنه‌ی كارداشیان و هاوتاكانی له هه‌ر كوێ، له خاوه‌نی كۆمپانیاكانی ریكلامه‌وه بگره تا كۆنسێرته‌كانی پاره سپی كردنه‌وه به گۆرانیبژی زه‌رد، مه‌ترسییه‌كی له‌گه‌ڵه: هێزه پاشكه‌وتنخوازه‌كان كه مێیه‌تی به رووخێنه‌ری خۆیان ده‌زانن، قاچاخچیی خێرای هه‌ر چه‌شنه ره‌خنه‌یه‌كن له كارداشیان و نموونه‌كانی له كایه‌ی سه‌رمایه‌دا. ئه‌م هێزانه به بێ ده‌ستكاریكردنی كایه‌ی سه‌رمایه، كه خۆیان به‌شێكن لێی، هاوكاتی به‌رهه‌مهێنانی كارداشیانه‌كانی خۆیان له شێوه‌ی " كه‌رنه‌ڤاڵی باڵاپۆشیی" كچانی لاودا، به‌رده‌وام خه‌ریكی دۆزینه‌وه‌ی شه‌یتانن له مێیه‌تیدا. به‌ڵام بیریان نییه كه ده‌روونشیكاریی پێمان ده‌ڵێت ئه‌وانه‌ی به ناوی نه‌ریت و حه‌رامه‌وه دژایه‌تیی ئه‌م ئیلاهه‌یه‌ی چێژ ده‌كه‌ن، خۆیان به نهێنی ئاره‌زووی ده‌كه‌ن و، تا زیاتریش جه‌خت بكه‌نه‌وه ئێمه زیاتر ده‌زانین چه‌نده وه‌ك تاك و گرووپ شه‌یدای كارداشیان و وێنه جۆراجۆره‌كانین، ئه‌وان بیریان نییه كه چ پێوه‌ندییه‌كی دووتوێ و ئاڵۆزیان له‌گه‌ڵ كارداشیان هه‌یه : تێكه‌ڵه‌یه‌ك له نه‌فره‌ت و شه‌یدایی نهێنیی بۆی. جانتاكه‌ی ده‌ستی ئامینه ئه‌ردۆغان، سه‌عاته‌كه‌ی ده‌ستی ئه‌لبه‌غدادی و چه‌ند ژنه‌یی عه‌بدوله‌تیف سه‌له‌فی، ته‌نیا نموونه‌یه‌كی ئه‌م نه‌فره‌ت-شه‌یداییه‌ی پاشكه‌وتنخوازانن بۆ كارداشیان. به‌م پێیه، هه‌ر چه‌شنه ره‌خنه‌یه‌كی كولتووری كارداشیان و نموونه‌كانی له كایه‌ی سه‌رمایه و چێژدا، پێویستی به‌وه‌یه په‌رچه‌كرداره پاشكه‌وتنخوازانه‌كان به‌رامبه‌ر به‌م ئیلاهه تازه‌یه و كۆی دنیای مۆدێرن، وه‌ك به‌شێك له شه‌یدایی نهێنی بۆ ئه‌و دنیا ببینێت.\nلام وایه جگه له سه‌دوپه‌نجاهه‌مین ساڵوه‌گه‌ڕی سه‌رهه‌ڵدانی كۆمۆنی پاریس له رۆژی هه‌ژده‌ی مارس[ ی ٢٠١٢]دا، ساڵوه‌گه‌ڕێكی دیكه‌ش هه‌بوو كه ئه‌و جۆره‌ی ده‌بوا نه‌بنیرا و گرنگیی پێنه‌درا. سێ رۆژ پاش هه‌ژده‌ی مارس و ساڵوه‌گه‌ڕی كۆمۆن، ده‌كرا چوارده‌هه‌مین ساڵوه‌گه‌ڕی ئه‌و سێكستاپ یان ڤیدیۆ پۆرنە جێژن بگیرێت كه كیم كارداشیانی به‌ناوبانگ كرد. رۆژی ٢١ ی مارسی ٢٠٠٧، کۆمەڵی بەرهەمهێنانی فیلمی پۆرنۆگرافیی ڤیڤید (Vivid)، فیلمێکی بە ناونیشانی کیم کارداشیان، سووپێرستار، بڵاوکردەوە، کە ساڵی ٢٠٠٢ لە هۆتێلێک و بە کامێسكۆپێكی گیرفانیی هەڵگیرابوو. فیلمه‌كه بریتی بوو له پێوەندیی سێکسیی بتەكه‌ی داهاتوو، كیم كارداشیان، له‌گه‌ڵ ڕای جەی (Ray. J) گۆرانبێژێكی R&B پلە خوار. كه‌چی فیلمه‌كه بوو به خێر و ڕژا به سه‌ر كیم كارداشیاندا. كیم كاف تا پێش ئه‌و فیلمه هیچ نەبوو جگە لە یەکێک لە کچەکانی رۆبیرت کارداشیان ( پارێزەری ئۆ. جەی. سەمپسۆنی وەرزشکار و ده‌ورگێڕی سینەما كه تۆمه‌تبار بوو به کوشتنی هاوسەرەکەی و هاوڕێیەکی وێ) و دۆستێکی پاریس هیلتۆنی نیمچە ئەستێرە. مانگی ئۆکتۆبری هەمان ساڵ، بە هۆی ئەو هەڵلایەوە کە ڤیدیۆکە نابوویەوە، کەناڵی !E ( کە پێشتر بە بەرنامەی ژیانی سادە، The simple Life پاریس هیلتۆنی بەناوبانگ کردبوو) پێشنیاری بە بنەماڵه‌ی کارداشیان کرد کە بەرنامەیەکی تێلێریالیتی لەسەر ژیانی رۆژانەیان درووست بکات. به‌رنامه‌ی بنەماڵەی سەیری کارداشیان، کیم کارداشیانی تا ریزی یەکەمی ئەستێرەکان فڕاند. به‌م جۆره، ئەستێرەیەک لە دایک بوو.\nکەچی لەو کاتەوە، ره‌خنە لە کیم هەدای نەداوە. پێی دەڵێن ماددەپەرست و رووکه‌شییە، نموونەیەکی خراپ ده‌دات به لاوان و گەنجان. ده‌ڵێن هیچ بەهرە و لێهاتووییەکی تایبەتی نییە. كیم لە بەر کار و شوغڵیک نییە كه ناسراوە. ئەو بە دەوڵەمەندیی لەدایک بووە و بە فیلمێکی پۆرن و بەرنامەیەکی تێلێریالیتی ناوبانگی دەرکرد. ئەو کابووسی هەموو ئەو ئامریکاییانەیە کە لایان وایە دەستی ماندوو لەسەر زگی تێرە و، تا زیاتر ماندوو بیت تێروپڕتر ده‌بیت و پلە و شوێنی بەرز هی ئەوانەیە زیاتری بۆی ده‌شێن و لێهاتوون. دەڵین مۆریێل پێنێکۆ [ ی کۆنە وەزیری کاری فەرانسە] هه‌ر كه ناوی كیمی لا ببه‌یت کۆڵنج دەکات، بگره باراک ئۆباماش رەخنەی دەکات! \nبوونی ئەم بەشەرە جنێوێکە بەو کۆمەڵگای بە سه‌ر شان و شكۆی کاری بەدڵ و دایەن و لێهاتووییدا هەڵدەدات. ئەوەی کیم. ک پێمانی دەڵێ ئەمەیە کە تێگەییشتنی باوی ئێمە بۆ مانای ئەستێرە و ستار کێشەدارە. ئەو، هەمان ئەو نموونە دابڕەیە کە تێگەییشتنمان سەبارەت بە واتای ئەستێرە وەک چەمکێکی سادە و سانا وەردەچەرخێنێ، ئه‌و دەریدەخات ئەم چەمکە زۆر ئالۆزە، پڕە لە وردیی میتافیزیکی و زمانبازیی تیۆلۆژیک. لە راستیدا، وێنەی ئەستێرە لای ئێمە وەک کەسێکی خاوەن بەهرە ( گۆرانیبێژ گۆرانی دەڵێ، ئەکتەر لە کۆمیدیدا کایە دەکات، فووتباڵیست یاریی فووتباڵ دەکات و تادێ.) بە بوونی کیم. ک تووشی ناکۆکی دەبێ، کە بۆ هیچ بەناوبانگە و کەچی ئەستێرەی پلە یەکیشە. ئەو لە ناقۆڵاییەکی زل دەچێ، لە فێڵێکی گەورە، لە سیستمێکی ریکلام و بانگەشەی میدیایی شێت و هاردا. دەی کەوابوو، کیم کارداشیان بە کەڵکی چی دێت؟ چۆن له‌م دیارده‌یه تێبگەین؟\nپێویستە بۆ سەرەتای سەدەی بیستەم و داهاتنی ستار-سیستمی مۆدێرن بگەڕێینەوە. بە ڕای ئێڤا ئیللۆئێزی کۆمەڵناس، لەم سەردەمەدایە کە سەرمایەداریی سکۆپیک دەردەکەوێت.[ ٢]. لەم ساتەدایە كه ئابووریی تماشا و نواندنەوە دەکات بە سەرچاوەیەکی هێزەکیی قازانج و سوود. هه‌ر له‌م کاتەشدایە کە یەکەم ئەستێرەکان لە سینەماوە دێن. سه‌نعه‌تی تازەزادی سینەما، به نیازی ئابوورییەوە، ورد و به‌كاوه‌خۆ ستار-سیستم درووست دەکات. ئه‌گه‌رچی تا ئەو کاته فیلمەکان باسی ناوی ئه‌كته‌ر و پاڵه‌وانی بەرهەمەکانیان نەدەکرد، كه‌چی لە ده‌یه‌ی یه‌كه‌می سه‌ده‌ی رابردووه‌وه ئەستێرەکانی سینەما وەک ستراتێژییەکی بارزگانی دەردەکەون.. چیدی گرنگ كاسبییه به‌م راستییە‌وه کە بینەران نەک لەبەر چیرۆک یان چۆنیەتیی درووستكردنی فیلمێک، بەڵکوو زیاتر لەبەر ئەستێرەکانی دێن بۆ بینینی. هەر لە دەسپێکەوە، روونە کە ئەوە ئەستێرەکەیە لە پێش فیلمەکەوەیە و، فیلمەکە تەنیا بارکێشی کەسایەتی ئەستێرەکە و ئەو شتەیە ئەو دەینوێنێتەوە. [ ٤]. به‌م پێیه‌ش، راهێنان و خولقاندنی ئەستێرەکان و فرۆشتنی وێنەی ئەستێرەیەک زیاتر لە هەوڵ بۆ فرۆشتنی فیلمەکان، مۆدێلێکی ئابووریی کۆنە و، ئەمەش لە جەوهەری سەنعەتی سینەمادایە کە وەها کار بکات.\nباسی دەورگێڕ و ئەستێرەی هۆلیوود، بێت دەیڤیس، نموونەیەکی دیاری ئەمەیە. ئەو کاتەی بەشی هەواڵی ستۆدیۆکەی وەک “ دڵبەر” پیشانی دەدا و دەوری بۆرژوای راستگۆی پێ دەدا، کاری نەدەڕۆشت. بۆیه ئه‌میش له داخی ئه‌وه‌ی کە گوێیان پێ نەدابوو، لە ستۆدیۆیەکی دیکە دەوری ژنی هەڵخڕێنەر یان Fatal ی هه‌ڵگرت. بەم جۆرە، له‌وە بەدوا ئەو دەورانەی گێڕا کە لەگەڵ کەسایەتییە “نوێ”یە ڤامپ ( Vamp) ەکەیدا دەهاتنەوە.  هەر وەک ئەو، ماری پیکفۆرد، کە ناویان نابوو “ دەزگیرانە بچکۆلەكه‌ی ئامریکا”، بە کایە لە دەوری کچانی گەنجی بێگوناهدا ناوبانگێكی زۆری دەرکرد، تووش بوونی به‌م ده‌وره به‌ڕاده‌یه‌ك بوو کە ناچار ما تا نزیک تەمەنی چل ساڵان دەوری كه‌سێكی تازه‌لاو بگێڕیت.\nبەم جۆرە، ده‌بێ سەرەتا ئەستێرە و کەسایەتیەکەی، به‌سه‌رهات و وێنەیه‌كی گشتی كه دەسکردی سه‌نعه‌تی فیلمە هه‌بێت و، تەنیا پاش ئه‌مه و دواتر ده‌ورگێڕی ژن یان پیاو دێت کە لە کۆمێدیەکەدا کایە دەکات. بەم جۆرە، ئەستێرەی سینەما وەختی خۆی بە گێڕانی دەوری ئەستێرەوە بەسەر دەبات، ده‌ورێك کە بۆ بینینی راسپێردراوە - بە دەم ئەوەوە کە وا دەنوێنێت خەریکە دەورێکی دیکە دەگێڕێت. کەواتە خەیاڵسازیی لە هەموو لایەکە : لە نێو ئەو کەسایەتییەدا كە لە فیلمێکدا دەوری دەگێڕدرێت و، لە کەسایەتییەکی جەماوەریدا کە هەموو شتێکی کەسایەتییەکی رۆمانی هەیە. لەبەر ئەمەش، ئەستێرە زۆربەی جار بەشێوه‌یه‌كی کڵێشەیی و قاڵبی جۆرێک کەسایەتی دەنوێنێتەوە : “ سەرکەش”، “ گاڵتەجاڕیی”، “ بێگوناه” و هتد.\nئەستێرەی سینەما چوارچێوەی و ماتریسی ئەستێرایەتیی مۆدێرنە. ئەم مۆدێلە پەلی بۆ گەلێ بوار و کایە هاویشتووە : مۆسیقا، هونەر، مۆد، سیاسەت، زانکۆ و هتد. ئەم شێوە کارکردنە، بۆ نموونە، په‌لی بۆ بواری وەرزشیش هاویشتووه: هەندێ وەرزشکار بوونەتە ئەستێره‌ی هەرەناسراو، بە هەمان رادەی ئەستێرەکانی سینەما، بەڵام ناسراویەكه‌یان هەمیشە لەبەر ئەوە نییە وەرزشکاری باشن، بەڵکوو زیاتر کەسایەتییانە کە دەیانکاتە سیمایەکی جەماوەریی. بانگەشە و ریکلامکەران شەیدای ئەم جۆرە کەسایەتییە جەماوەرییانەن، کە بارکراون بۆ ئه‌وه‌ی هێز و پیاوەتیی بنوێننەوە، یان بە پێچەوانەوە، لایەنێکی ساکار و خۆمانەشیان هەبێت.\nئەم ئەستیرایەتییەی کە لە مۆدێلی سینەماوە هاتوەتە نێو کۆمەڵگای ئێمەوە، ستراتێژییەکی بازرگانیی هێند توانایه کە تەشەنەی کردوەتە هەموو بوارەکانەوە و، لە راستیدا لەپاڵەوە جۆرێک دنیای نوێنراوه و لفی خولقاندووە، جۆرێک میتۆلۆژیی کە کاریگەرییەکانی راستەقینەن. ئەستێرەگەریی ته‌قه‌ڵدان و موتوربەکردنی دوو شته له یه‌كتر: فەرمانی کاپیتالیستی خولقاندنی بەها و دەرهێنانی پارە له پارە، له‌گه‌ڵ ئه‌و نواندنەوە کاڵاپەرستانەدا کە کۆمەڵگا لە سه‌ر خۆی ده‌یكات. ستار-سیستم کوێستانی ئۆلەمپی مۆدێرنە [کە شوێنی نیشتەجێی خواداکانی یوونانی کۆن بوو]. ئەستێرەکان شەخس و قیددیسه پیرۆز و موبارەکەکانی سەرمایەدارین.\nوەک گی دۆبۆر دەیگوت :“ ئەستێرەکان هەن بۆ ئەوەی چەشنە جۆراوجۆرەکانی ژیان و شێوەی تێگەییشتن لە کۆمەڵگا بنوێننەوە، سەربەست لەوه‌ی چی ده‌كه‌ن و چۆن ده‌رده‌كه‌ون” .  بەم پێیە، ئەستێرە جەستان و دەرکەوتنی شێوەیەکی ژیان و کەسایەتییە، کە نوێنه‌رایه‌تیی جۆرێک له جۆره‌كانی مه‌سره‌ف و بەرخۆری ده‌كات. ”ئەستێرەی مەسره‌ف و بەرخۆریی، هاوکاتی ئەوەی بەرواڵەت نوێنەرەوەی جۆرە جیاوازەکانی کەسایەتییه، هه‌ر یه‌ك له‌م كه‌سایه‌تییه جیاوازانه‌ش ده‌نوێنێته‌وه و ده‌ستیشی به تێكڕای به‌رخۆریی و مه‌سره‌فیش ده‌گات، به‌خته‌وه‌رییكه‌یشی هی ئه‌مه‌یه”  ئەستێرە جۆرێکی جەوهەری بە دنیای بەرخۆرییەوە گرێدراوه و ئەرکەکەی ئەوەیە هەموو جۆره‌كانی کەسایەتی ئایدیال بنوێنێتەوە و هەر بەو رادەیەش بازاڕی جیاواز بكاته‌وه.\nبەم پێیە کیم ك جۆرێکی نوێی ئەستێرە نییە، کە لەبەر هیچ ناسرابێت. ئەو فۆرمی هەرە پەتیی و ره‌به‌قی ئەستێرەیە. لەم دنیا بە راستی پێچەوانەدا، کە تێیدا تاقە شتی گرنگ ئەو شتەیە کە ئەستیرە دەینوێنێتەوە و نەک ئەوەی ئەستێرە دەیکات، کیم ک هیچ بە خه‌می بەهرە یان کارێکەوە نییە پاساوده‌ر و ره‌واكه‌ری پله و شوێنە کۆمەڵایەتییەکه‌ی بێت وه‌ك ئەستێرە. ئەو ئەستێرەیەکە لە خۆیدا، ئەو بە کەسایەتییەوە نەناسراوە، یان بەوەوه کە دەینوێنێتەوە، پێویستیشی بەوه نییە کە بە تارا و ده‌مامكی کار و چالاکییەک ئەمە پاساو بدات.\nئەو تیشکێک دەخاتە سەر چییەتیی ئەستیرە. تارای شەرعییەتی کۆمەڵایەتی تەنیا بۆ ئەوە لێرەیە کە نیگەرانیی ئێمە بشارێتەوە، بۆ شاردنه‌وەی ئەوەی کە ئێمە نامانەوێت بیبینین: ئێمە لە دنیایەکی جادووییدا دەژین و لغاوی کار و کردەوەمان بەدەست هەندێ فێتیشەوەیە کە خۆمان دەیانبەینە عەرش، کە دەیانکەینە بت و چۆنێتیی بانشرووشتی دەدەینە پاڵیان. ئەوەی کە دەمانەوێت ئەستێرەکان بەکەڵک دیار بن، شێوەیەکه لە شێوەکانی هێنانەوەیان بۆ لای شتێکی ماددی و قایلکردنی خۆمان بەوەی کە ئەم رەهەندە بانسرووشتییە بوونی نییە.\nبه‌م جۆره، له‌غاوی ژیانه‌كانی ئێمه بە دەستی فیتیش و دابڕاندنەکانەوه‌یە. ئێمە خۆمان دەدەین بە دەستی فەرمانی دەرهه‌ست و دابڕاوی به‌هاپێدان و ڕمێنی کاپیتالیستییەوە، مادام ئەو فیگوورە ئوستوورەیانە دەپەرستین کە کەرەستەیەکن بۆ ئەوەی خۆمان و کۆمەڵگا بە خۆمان پیشان بدەینەوە. کیم کارداشیان بەو لەشەیەوە کە ژنێتیی زۆر گەورە دەکاتەوە و بەو جۆرە ئاڕایشتەوە کە هەر جارە و دەموچاوی لە بنچینەوە هەڵدەتەکێنێ، خۆی تووتم ە، پەیکەرێکە لە هەندێ شێوەی ئێجگار داڕێژراو و دەستکرددا کە بۆ ئەوە درووست کراوە دەرکەوتەی بابەتی ئیدیال بێت - ئەم تووتمە. هەر بە هەمان جۆر، کیم کارداشیان، بمانەوێ و نەمانەوێ و رەخنەمان لێی چی بێت، تا ئەو کاتەی پارە پەیدا دەکات و هاوشان و هاودەمی فەرمانی به‌هاپێدانی[ valorisation]کاپیتالیستییانه‌یه، ده‌مێنێته‌وه - کە تاکە فەرمانێکە گرنگ و بەهادارە.\nبەم جۆرە، کیم کاف بێکەڵکە، بەو مانای کە مێریتۆکراتەکان لە لێهاتوویی تێدەگەن. بەڵام، کۆمەڵگای ئێمە بە پێی کەڵک و لێهاتوویی ناگه‌ڕێ، بەڵکوو بە پێی قیمه‌ت و به‌هاپێدانه. کیم بێ کەڵکە، کەچی لە نێوەڕاستدایە. ئەو هەمان شتپەرستیی کەونینه‌یه کە خۆی لەگەڵ سەرمایەداریی گونجاندووە. کیم کارداشیان بە فیلمە پۆرنۆکەی، تێلێریالیتیەکەی، ئەژمارەی ئەنستاگرامەکەی، جلەکانی، ئاڕایشتەکەی، پوول و پارەکەی، هاورهاجیی و بنەماڵەکەیەوە، ئیلاهەی راستەقینەی سەردەمی ئێمەیه.\n- مێریتۆكراسی، به گشتی، به مانای سیستمێكه تێیدا ئه‌وه لێهاتوویی كه‌سه‌كانه ده‌یانكاته شیاوی شوێن و گرنگییه‌ك له زنجیره‌پله‌ی كۆمه‌ڵایه‌تیدا، واته ئه‌و لێهاتووییانه‌ی كه خۆیان ده‌ستیان خستووه و به‌رهه‌می ره‌گ و ریشه، بنه‌ماڵه و هتد نین. به‌م مانایه، كه‌سانێك لێهاتووییه‌كیان هه‌یه كه به‌رهه‌می كاری خۆیانه، پێیان نه‌به‌خشراوه و ئه‌مه‌ش ده‌یانكاته شیاوی ئه‌و جێگه و پله‌یه‌ی هه‌یانه. ئه‌م روانگه بانگی ئه‌وه ده‌دات كه به‌م جۆره ده‌توانێت دژی نایه‌كسانیی بوه‌ستێت. له كۆمه‌ڵناسیدا، ئه‌م زاراوه یه‌كه‌مجار ساڵی ١٩٥٨ و له كتێبی The Rise of Meritocracy ی میكائیل دۆنلۆپ یانگ دا به كارهێنراوه. به‌ڵام جگه نموونه‌ی كیم و ئه‌ستێره زڕه‌كان له دنیای ئێسته‌ی دیارده‌ی رێكلام و ژن و پیاوانی بت و ئایدۆڵدا، ئه‌م روانگه كێشه‌داره. بۆ نموونه كه‌سانێك كه ناچنه خوێندنی زانكۆ له دواییدا توێژێك پێكدێنن كه لا ده‌خرێت و ده‌بێته كرێكاری پله‌نزم، كه‌سێك كه به زۆری خاوه‌ن شاره‌زاییه‌ك نییه بۆ ئه‌وه‌ی بتوانێت له زنجیره‌پله یان هه‌مان هیرارشیی كۆمه‌ڵایه‌تییدا جێگه‌یه‌كی -با بڵێین - گرنگ بۆ خۆی ده‌سته‌به‌ر بكات. وه‌رگێڕ.\n Jean-Pierre Esquenazi, « Du star system au people », Communication [En ligne], Vol. 27/1 | 2009, mis en ligne le 05 juin 2013, consulté le 22 mars 2021. URL : http://journals.openedition.org/communication/1247 ; DOI : https://doi.org/10.4000/communication.1247


به بۆنه‌ی پێشانگای وێنه‌ی بومه‌له‌رزه‌ی کرماشان له سنه؛\nدوا به دوای بومه‌له‌رزه‌که‌ی کرماشان چه‌ندین وێنه‌گری پڕۆفشناڵی کورد له سنه‌وه چوونه ناوچه‌که و به په‌له وێنه‌ی کاره‌ساته‌که‌یان بڵاو کردووه و بووه هۆی ئه‌وه‌ی یارمه‌تییه‌کی زۆر بۆ لێقه‌وماوان کۆ ببێته‌وه.\nدوابەدوای پیلانی ئەمریکی- زایۆنی ڕاگەیێندرا؛\nکاردانەوەی جیهانی بە بڕیاری ترامپ لە بارەی قودسی داگیرکراو\nبڕیاری سەرۆک کۆماری ئەمریکا لەبارەی بە فەرمی ناساندنی قودس وەکوو پێتەختی ڕژێمی زایۆنی کاردانەوەی زۆری لە ئاستی ئیسلامی، عەرەبی و نێودەوڵەتی بەدواوە بووە.\nلە لایەن ڕێکخراوی گەردوونیی ئێران ئاشکرا بوو؛\nبوومەلەرزەی کرماشان ۹۰ سانتی مه‌تر توێكڵی زه‌وی به‌رزکردووه‌ته‌وه\nلێکدانەوەی ئاستی جووڵانەوەی توێکڵی زەوی بە باری ئەستوونیدا و هەروەها لە درێژەی هێڵی رۆژئاوایی – رۆژهەڵاتی لە ناوچە بوومەلەرزە لێدراوەکانی رۆژئاوای وڵات، لە لایەن ڕێکخراوی گەردوونی ئێران بڵاوکرایەوە.


رەخنەی ئەدەبیی چەتۆ | دیوەخان ئیداره‌ی پۆست\nگوڵی بابوونە: سڵاو چۆنی؟\nئەوە بۆ ئەم ئەدەم وەرناگری؟\nچەتۆ: سڵاو بوورە، دەکرێ خۆت بناسێنی؟\nگوڵی بابوونە: تۆ ئەدەکەم وەربگرە.\nچەتۆ: تا نەتناسم، ناتوانم.\nگوڵی بابوونە: زۆر سەیرە دنیا وای لێهاتووە، کچی جوانیش بە زەحمەت وەردەگرن؟\nچەتۆ: جا چۆن بزانم تۆ پیاو نی؟ رۆژانە خەڵکیکی زۆر بە نێوی خوازاوە دێنەپێش و دەڵێن کچین. ببوورە ئەوە دەڵێم. خۆ ئەگەر پیاو یان ژن بی، بۆمن زۆر گرینگ نیە. بەڵام خۆشە وەک خۆت بنناسم؟\nگوڵی بابوونە: شیعر بە ماچ نافرۆشی؟\nچەتۆ: ببوورە لە مەبەستت تێنەگەیشتم.\nگوڵی بابوونە: بیر خۆتی بێنەوە، کێ پێی گوتی ئەم شێعرە زۆر خۆشە حازرم بیکڕم، تۆش گوتت بە ماچ دەیفرۆشم؟\nچەتۆ: دەی باشە ئەوە نیە تۆ بە نێوی خۆت ئەکاونتت هەیە؟ بۆ ئەوا هاتووی؟\nگوڵی بابوونە: کارم پێتە.\nچەتۆ: چ کارێک؟\nگوڵی بابوونە: شعێرێکم بۆ فستیڤاڵی ” ئەوینە ژانی شاعیران” ناردووە. زانیومە تۆ یەکێک لە رەخنەگرانی فسیڤاڵەکەی.\nچەتۆ: باشە من هەوڵی خۆم دەدەم.\nگوڵی بابوونە: لە فستیڤاڵکە، نێوی نووسەرانی بەرهەمەکان رەش دەکەنەوە و بێ نێو دەیاندەن بە رەخنەگران.\nچەتۆ: دەی باشە، تۆ شیعرەکە بێرەدا بنێرە.\nگوڵی بابوونە: ئاخر زۆر کورتە.\nچەتۆ: کچێ تۆ بنێرە.\nگوڵی بابوونە: ئەوە دەقی شیعرەکەیە:\nسنگم واڵای بیابانەو\nکانیاوێکە تینوێتی تۆ و\nحەزەکانت پاراو دەکات\nدوو سنگیشم بەروە دواوە بەرەو مێژوو\nکانیاویان لەباوەش دایە.\nچەتۆ: ئافەرین، بەراستی شیعرێکی عالیە. بۆ ئەوە دەبێ کتێبێکی چەند بەرگی لەسەر بنووسرێت.\nمن وەک رەخنەگرێکی بە ئەزموون، دەتوانم چەندین رەخنە و خوێندەنەوەی جیاوازم بۆ ئەم شیعرە بە پێزەی جەنابت هەبێت.\nگوڵی بابوونە: هەر بەڕاست؟ سوپاست دەکەم ماموستا.\nچەتۆ: کچێ سوپاسی ناوێ، تۆ خۆت یەکپارچە شێعری. نا، خاتر جەم بە ئەم شیعرەی تۆ بۆ ئەوە دەبێ لەم فستیڤاڵەدا یەکەم بێت. دەزانم زەحمەتە شێعری وا هەبن بارتەقای ئەمەی تۆ بێنەوە. کچێ خۆ شاعیریش نییە بارتەقای تۆ بێتەوە. هەر وەک گوتم دەتوانم چەند خوێندەوەی جیا بۆ ئەم شیعرەت بنووسم. بەڵام بە کورتی باسی خوێندنەوە دەکەم. یەکیان بۆ فستیڤاڵەکە و یەکیش بەینی خۆمان بێت.\nبۆ فستیڤاڵەکە دێنم پێشەکییەک بە وتەکانی کەسانی وەک رۆڵان بارت و میشل فۆکۆ و میخائیل باختین و شتی وا رێک دەخەم و پاشان بەوردی دەچمە سەر شیعرەکەت. دەڵێم ئەم شێعرە باس رۆڵی ژن لە ئێستا و داهاتوو و رابردوو دەکات. کانیاوی سنگی ژن بەرەو داهاتوو ژیان و ئەوینی کەوتنەوەی نەوە و وەچەی لێدەکەوێتەوە. لێرەدا حەز بە مانای خۆشەویستی نییە دەکرێ لەجێگەی حەز وشەی ژیان دابنێن کە تەنیا ژنە دەتوانێ ژیانی داهاتوو پاراو بکات. دەڵێ دوو سنگم بەرەو دواوە بەرەو مێژو کانیاویان لەباوەش گرتووە. ئیدی لێرەدا شیعر دەتەقێنەوە و هەموو ژیانی رابردوو و مێژوو مرۆڤ بۆ سەرچاوەیەک دەگەڕێنێتەوە کە ئەویش ژنە.\nگوڵی بابوونە: خۆش بی ماموستا، دەست خۆش. ئەگەر وایە دەبێ چاوڕوانی ئەوەبم لەم فستیڤاڵەدا یەکەم بم؟\nچەتۆ: کچێ خانمی گوڵ تۆ هەمیشە یەکەمی! راوەستە با خوێندەوەی خۆمانەی نێوان من و خۆشت پێ بڵێم.\nگوڵی بابوونە: فەرموو.\nدەی زۆر ئاسانە، ئەم کانیاوەی تۆ هەموو حەزەکانی من پاراو دەکات. بە ئەم تەعبیرە جوانەت کەسێک جارێک ئەم بەژن و باڵا جوانەتی دیتبێ، هەر لەخۆڕا شێت دەبێت.\nئەم بەشە لە شیعرەکە بەڕاستی هەست بزوێنە. دووسنگی بەرەودواوە دەبێ دوو سمتە خڕەکانت بن. بەرەو دواوەنە و پێچەوانەی سنگی پێشەوەتن. بەڵام بە هەردووکیان کانیاوێکیان لەباوەش گرتووە. جا پێش ئەوەی فستیڤاڵەکە دەست پێ بکات، دەبێ لە شوێنێک یەکتری ببنیین و دوو بەدوو بەوردی باس لە کانیاوەکەت بکەین. باشە؟\nگوڵی بابوونە: نازانم بڵێم چی؟\nچەتۆ: ئێوارەی رۆژی جومعەی داهاتوو، جەماعەتی دیوەخان دەچن بۆ مەسڵەتێکی عەشایری، تۆ وەرە . باشە.\nگولی بابوونە: بۆ بێم؟\nچەتۆ: وەرە دەبێ بە کردەوە هێندێک شت بکەین بۆ ئەوەی جوانتر خوێندنەوەم بۆ شێعرە هەستئامێزەکەت هەبێت. باشە\nگوڵی بابوونە: باش، دەبێ بڕۆم. پاشان زیاتر قسە دەکەین.\nPingback: wild psychedelic spiral with green monogram pillow cases July 28, 2016\nwild psychedelic spiral with green monogram pillow cases\nThe good priest thought that the day had passed like lightning


مێژوی ئەمڕۆ 15/1 - بنکەی روناکبیریی گەلاوێژ :: Gelawej\nمێژوی ئەمڕۆ 15/1\nمێژوی ئەمڕۆ Jan 14, 2021\n- لە رۆژى 15/1/1622 مۆلێر (جۆن باپتیست پۆکلان - Jean-Baptiste Poquelin)، شاعیر و شانۆنوسى فەرەنسی لە شارى پاریس لە دایکبووە، لە رۆژى 17/2/1673 لە تەمەنى (51) ساڵى بە نەخۆشى سیل لە شارى پاریس کۆچى دوایى کردووە.\n- لە رۆژى 15/1/1791 فرانتس گریلپارتسر (Franz Grillparzer)، شانۆنوس و شاعیر و نوسەری نەمساوی لە شارى فیینا لە نەمسا لە دایکبووە، لە رۆژى 21/1/1872 لە تەمەنى (81) ساڵى لە شارى فیینا لە نەمسا کۆچى دوایى کردووە.\n- لە رۆژى 15/1/1850 میهای ئیمینسکۆ (Mihai Eminescu)، شاعیری رۆمانی لە شارى بوتوشانى لە رۆمانیا لە دایکبووە، لە رۆژى 15/6/1889 لە تەمەنى (39) ساڵى لە شارى بوخارست لە رۆمانیا کۆچى دوایى کردووە.\n- لە رۆژى 15/1/1902 نازم حکمەت (Nâzım Hikmet)، رۆماننوس و شاعیر و شانۆنوس و نوسەر و دەرهێنەرى تورکى لە شارى سالۆنیک لە دایکبووە، لە رۆژى 3/6/1963 لە تەمەنى (61) ساڵى بە جەڵتەى دڵ لە شارى مۆسکۆ کۆچى دوایى کردووە.\n- لە رۆژى 15/1/1929 شەفیق جەلال، گۆرانیبێژی میسری لە شارى قاهیرە لە دایکبووە، لە رۆژى 15/2/2000 لە تەمەنى (71) ساڵى لە دایکبووە.\n- لە رۆژى 15/1/1929 عه‌لیه عبدولمنعم، ژنه ئه‌کته‌ری میسری لە شارى قاهیرە لە دایکبووە، لە رۆژى 7/1/1994 لە تەمەنى (64) ساڵى لە شارى قاهیرە کۆچى دوایى کردووە، لە ساڵى 1963 تاکو ساڵى 1993 بەشدارى لەکارى هونەریدا کردووە.\n- لە رۆژى 15/1/1935 یوسف فه‌خره‌دین، ئه‌کته‌ری میسری لە گەڕەکى میسرى نوێ لە شارى قاهیرە لە دایکبووە، لە رۆژى 27/12/2002 لە تەمەنى (67) ساڵى لە شارى ئەسینا لە یۆنان کۆچى دوایى کردووە، لە ساڵى 1956 تاکو ساڵى 1980 بەشدارى لەکارى هونەریدا کردووە.\n- لە رۆژى 15/1/1937 سەمیر غانم، ئەکتەری میسرى لە گوندى عرب ئەتوالە لە شارى ئەسیوت لە میسر لە دایکبووە، لە ساڵى 1963 بەشدارى لەکارى هونەریدا کردووە.\n- لە رۆژى 15/1/1943 ئیریک نایت (Eric Knight)، رۆماننوس و سیناریۆنوس و نوسەرى ئینگلیزى لە تەمەنى (45) ساڵى لە کۆمارى سورینام کۆچى دوایى کردووە، لە رۆژى 10/4/1897 لە بەریتانیا لە دایکبووە، لە ساڵى 1934 تاکو ساڵى 1943 بەشدارى لە کارى ئەدەبیدا کردووە.\n- لە رۆژى 15/1/1944 محەمەد نەجم، ئەکتەری میسری لە شارى زقازیق له دایکبووە، لە رۆژى 5/6/2019 لە تەمەنى (75) ساڵى بە جەڵتەى مێشک لە شارى جیزە کۆچى دوایى کردووە، لە ساڵى 1968 تاکو ساڵى 2018 بەشدارى لەکارى هونەریدا کردووە.\n- لە رۆژى 15/1/1946 هەیفا واسف، ژنە ئەکتەری سوری لە شارى دیمەشق لە دایکبووە، لە ساڵى 1975 بەشدارى لەکارى هونەریدا کردووە.\n- لە رۆژى 15/1/1948رونى ڤان زانت (Ronnie Van Zant)، گۆرانیبێژى ئەمەریکى لە شارى جاکسونڤیل لە ویلایەتى فلۆریدا لە دایکبووە، لە رۆژى 20/10/1977 لە تەمەنى (29) ساڵى بە روداوى ئۆتۆمبێل لە ویلایەتى مسیسیبى کۆچى دوایى کردووە.\n- لە رۆژى 15/1/1957 عەلی کسار، ئەکتەری میسری لە تەمەنى (70) ساڵى بە نەخۆشى شێرپەنجە کۆچى دوایى کردووە، لە رۆژى 13/7/1887 لە دایکبووە.\n- لە رۆژى 15/1/1962 زهرە خەلیجی، ژنە ئەکتەری کوێتی لە کوێت لە دایکبووە، لە ساڵى 1983 بەشدارى لەکارى هونەریدا کردووە.\n- لە رۆژى 15/1/1968 می حەریری، گۆرانیبێژ و ئەکتەری لوبنانی لە باشورى لوبنان لە دایکبووە، لە ساڵى 2004 بەشدارى لەکارى هونەریدا کردووە.\n- لە رۆژى 15/1/1969 محەمەد عبدولقدوس، ئەکتەری میسری لە تەمەنى (81) ساڵى کۆچى دوایى کردووە، لە رۆژى 3/8/1888 لە شارى شەرقیە لە دایکبووە.\n- لە رۆژى 15/1/1971 ئەحمەد وەفیق، ئەکتەری میسرى لە شارى مەنسورە لە دایکبووە، لە ساڵى 1999 بەشدارى لەکارى هونەریدا کردووە.\n- لە رۆژى 15/1/1975 ناسر محەمەد، ئەکتەری قەتەری لە دایکبووە، لە ساڵى 1985 بەشدارى لەکارى هونەریدا کردووە.\n- له رۆژى 15/1/1977 ماه‌چهره خه‌لیلى (Mahchehreh Khalili)، ژنه ئه‌كته‌رى ئێرانى له شارى تاران له دایكبووه، له رۆژى 7/8/2020 له ته‌مه‌نى (43) ساڵى به نه‌خۆشى شێرپه‌نجه له شارى له‌نده‌ن كۆچى دوایى كردووه، له ساڵى 2002 تاكو ساڵى 2020 به‌شدارى له‌كارى هونه‌ریدا كردووه.\n- لە رۆژى 15/1/1980 ئەحمەد جندى، دەرهێنەر و ئەکتەری میسری لە دایکبووە، لە ساڵى 2006 بەشدارى لەکارى هونەریدا کردووە.\n- لە رۆژى 15/1/1981 ئەحمەد شوعەیب، ئەکتەری سعودی لە شارى ریاز لە دایکبووە، لە ساڵى 2011 بەشدارى لەکارى هونەریدا کردووە.\n- لە رۆژى15/1/1982 نورهان (نورهان ئیبراهیم محەمەد)، ژنە ئەکتەرى میسرى لە شارى ئەسکەندەریە لە دایکبووە، لە ساڵى 1994 بەشدارى لە کارى هونەریدا کردووە.\n- لە رۆژى 15/1/1982 نیل نیتین موکیش، ئەکتەری هیندی لە شارى مۆمباى لە دایکبووە، لە ساڵى 1988 تاکو ساڵى 1989 بەشدارى لەکارى هونەریدا کردووە، جارێکى دیکە لە ساڵى 2007 بەشدارى لەکارى هونەریدا کردۆتەوە.\n- لە رۆژى 15/1/1985 مونا هەلا، ژنە ئەکتەری میسری نەمساوى لە دایکبووە، لە ساڵى 2001 بەشدارى لەکارى هونەریدا کردووە.\n- لە رۆژى 15/1/1986 ئەمەل محەمەد، ژنە ئەکتەری ئیماراتی لە دایکبووە، لە ساڵى 2006 بەشدارى لەکارى هونەریدا کردووە.\n- لە رۆژى 15/1/1986 هالە سەباغ، ژنە گۆرانیبێژى سورى لە شارى دیمەشق لە دایکبووە.\n- لە رۆژى 15/1/1995 عەبدوڵڵا محەمەد عەتیبى، شاعیرى کوێتى لە تەمەنى (54) ساڵى لە کوێت کۆچى دوایى کردووە، لە ساڵى 1941 لە دایکبووە.\n- لە رۆژى 15/1/2000 ئارداش کاکافیان، شێوەکاری عێراقی لە تەمەنى (59) ساڵى کۆچى دوایى کردووە، لە ساڵى 1941 لە شارى موسڵ لە دایکبووە.\n- لە رۆژى 15/1/2007 ئیزاک فانۆس، نیگارکێشى میسرى لە تەمەنى (87) ساڵى لە شارى قاهیرە کۆچى دوایى کردووە، لە رۆژى 19/12/1919 لە شارى قاهیرە لە دایکبووە.\n- لە رۆژى 15/1/2011 محەمەد سوبەیتی، شاعیری سعودی لە تەمەنى (58) ساڵى لە شارى مەککە کۆچى دوایى کردووە، لە رۆژى 27/3/1952 لە گوندى بەنى سەعد لە شارى تایف لە دایکبووە.\nله رۆژى 15/1/2018 ئه‌وریوردان (Dolores ORiordan)، شاعیر و گۆرانیبێژ و موزیسیانى ئیرله‌ندى له ته‌مه‌نى (46) ساڵى به جه‌ڵته‌ى دڵ له شارى له‌نده‌ن كۆچى دوایى كردووه، لە رۆژى 6/9/1971 دولوریس له دایكبووه.\n- لە رۆژى 15/1/2019 کارۆل چانینگ (Carol Channing)، ژنه ئه‌کته‌ر و گۆرانیبێژی ئه‌مریکی لە تەمەنى (98) ساڵى بەنەخۆشى لە شارى رانچۆ میراج کۆچى دوایى کردووە، لە رۆژى 31/1/1921 لە شارى سیاتل لە دایکبووە.


ماوەی پێنج ساڵە سلێمانی لە پارەی پترۆدۆلار بێبەشکراوە - متمانە\nماوەی پێنج ساڵە سلێمانی لە پارەی پترۆدۆلار بێبەشکراوە\nبەفرانبار 16, 2018 1101\nحكومەتی هەرێمی کوردستان سنووری پارێزگای سلێمانی و ئیدارەی گەرمیان و ڕاپەڕین لە بودجەی پترۆدۆلار بێبەش دەكات، لە ماوەی (٥) ساڵی ڕابردوودا هیچ بڕەپارەیەكی پترۆدۆلاری بۆ ئەو ناوچانە خەرج نەكردووە، لە كاتێكدا پڕۆژە لەسەر بودجەی پترۆدۆلار لە سنووری پارێزگای هەولێر و دهۆك دا جێبەجێ كراوه.\nلە ماوەی (٥) ساڵدا بودجەی پترۆدۆلاری سنووری پارێزگای سلێمانی دەکاتە زیاتر لە ١٧ ملیۆن دۆلار.\nله ساڵی ٢٠١٧ـدا كۆمپانیای دانه‌غاز له ڕاگه‌یه‌ندراوێكدا ئاماژه‌ی بۆ ئه‌وه كردووه، ڕۆژانه ٣٣٠ ملیۆن پێ سێجا غاز له هه‌رێمی كوردستان به‌رهه‌م ده‌هێنن، كه ده‌كاته (٩) ملیۆن و ٤٤٥ هه‌زار و ٥٥٧ مه‌ترسێجا، ئه‌مه‌ش ساڵانه ده‌كاته ٣٤٧ ملیۆن و ٥٩٣ هه‌زار و ٦٨٠ دۆلار.\nئه‌گه‌ر ڕێژه‌ی له سه‌دا یه‌کی ئه‌و پاره‌یه ئه‌ژمار بکه‌ین ته‌نیا بۆ غاز له ساڵێکدا پاره‌ی پترۆدۆلاری سلێمانی بۆ غاز به بێ نه‌وت ده‌کاته، ٣ ملیۆن و٤٧٠ هه‌زار دۆلار.\nئەوە ماوه‌ی (٥) ساڵیشه ئه‌و پاره‌یه وه‌رنه‌گیراوه و بۆ ئه‌و پێنج ساڵه‌ش ده‌کاته ١٧ ملیۆن و ٣٥٠ هه‌زار دۆلاری ئەمریکی، ئه‌مه به بێ ئه‌وه‌ی پاره‌ی پترۆدۆلار ئه‌ژمار کرا بێت.\nهەرێمی كوردستان خاوەنی (٥٧) بلۆكی نەوتییە، لەو ژمارەیەش (٢٧) بلۆكی نەوتییان دەكەوێتە سنووری پارێزگای سلێمانی و ئیدارەی گەرمیانەوە، هەرچەندە بە پێی یاسا مافی ئەو ناوچانەی نەوت و سامانی سرووشتییان تێدا بەرهەم دەهێنرێت پارێزراوە، بەڵام لە ساڵی ٢٠١٣ـدا پێدانی بودجەی پترۆدۆلار بە پارێزگای سلێمانی و ئیدارەی گەرمیان و ڕاپەڕین ڕاگیراوە.\nهەڤاڵ ئەبوبەكر پارێزگاری سلێمانی ڕایگەیاند: لە ساڵی ٢٠١٣ پێدانی پارەی پترۆدۆلار بە پارێزگای سلێمانی ڕاگیراوە، لەو كاتەوە هیچ پارەیەكی پترۆدۆلار بۆ پارێزگای سلێمانی خەرج نەكراوە، خەریكی بەدواداچوونین لەسەر ڕاگرتنی و خەرجنەكردنی.\nخەرجنەكردنی پارەی پترۆدۆلار بۆ پارێزگای سلێمانی لە كاتێكدایە نزیكەی ١١ ملیۆن دۆلار پارەی پترۆدۆلار لە ماوەی ئەمساڵدا بۆ پارێزگای دهۆك خەرج كراوە.\nعوسمان یونس جێگری پارێزگاری دهۆك ڕایگەیاند: دوو جۆر پترۆدۆلار بۆ پارێزگای دهۆك خەرج كراوە لە لایەن حكومەتی هەرێمەوه، بەشێكی پەیوەستە بە ناوخۆی دهۆكەوە، كە ٧ ملیۆن و ٥٠٠ هەزار دۆلار بووە، بەشێكی تری بۆ ناوچە جێناكۆكەكانی سنووری ئیدارەی دهۆكە كە ٣ ملیۆن و ٣٠٠ هەزار دۆلار بووە.\nوتیشی: لە ماوەی ڕابردوودا هەرچەندە خەرجكردنی پارەی پترۆدۆلار ڕاگیرابوو بەڵام درووستكردنی پڕۆژە لە لایەن بەڵێندەرانەوە لەسەر بودجەی پترۆدۆلار نەوەستاوە، ئێستا لەو بودجەیە پارەی بەڵێندەران دەدرێتەوە.\nنافز مستەفا سەرۆكی لیژنەی وزە و سامانە سرووشتییەكان لە ئەنجوومەنی پارێزگای هەولێرڕایگەیاندووە: بڕیارە لە هەفتەیەکدا پارەی پترۆدۆلار بۆ پارێزگای هەولێر خەرج بكرێت، ئەمە یەكەم وەجبەی خەرجكردنی پارەی پترۆدۆلارە كە ماوەیەكی زۆرە ڕاگیراوە.\nوتیشی: پێشتر بە بڕی ١١ ملیار دینار لە بودجەی پترۆدۆلار پڕۆژە درووست كراوە لە لایەن بەڵێندەرانەوە، ئێستا پارەكەیان پێ دەدرێت، ئەم وەجبەیەی خەرج دەكرێت ٣ ملیار دینارە، دەدرێت بە بەڵێندەران.\nبە پێی یاسای نەوت و گازی عێراق هەر پارێزگایەك نەوتی تێدا بەرهەم بهێنرێت پارەی پترۆدۆلاری پێ دەدرێت، بە شێوەیەك لە %٥ـی داهاتی نەوتی سنووری هەر پارێزگایەك وەكو پترۆدۆلار دەدرێت بە پارێزگاكە.\nبە پێی یاسا (٣) جۆر پترۆدۆلار هەیە:\nجۆری یەكەم: پاڵاوگە لە هەر شوێنێك هەبێت لە %٥ـی داهاتەكەی بۆ ئەو شوێنە دەبێت.\nجۆری دووەم: غاز لە هەر شێوێنێك هەبێت %٥ـی داهاتەكەی بۆ ئەو شوێنەیە.\nجۆری سێهەم: نەوت لە هەر شوێنێك هەبێت %٥ـی داهاتەكەی بۆ ئەو شوێنەیە.\nغالب محه‌مه‌د سەرۆكی پێشووی لیژنەی پیشەسازی و وزە و سەرچاوە سرووشتییەكان لە ئەنجوومەنی پارێزگای سلێمانی ڕایگەیاند: لە ماوەی (٤) ساڵی ڕابردوودا كە حكومەت وتوویەتی پترۆدۆلار ڕاگیراوە، بەڵام بە بەردەوامی پڕۆژە لەسەر بودجەی پترۆدۆلار لە سنووری پارێزگای هەولێر و دهۆكدا جێبەجێ كراوە، یەكێك لەو پڕۆژانە شەقامی ١٢٠ مەتریی هەولێر بووە كە ٤٥٠ ملیار دیناری تێ چووە.\nوتیشی: ئەو پارەیەی بۆ پارێزگای هەولێر و دهۆك خەرج دەكرێت بە گۆترەیە و بڕی بەرهەمی وزە و سامانی سرووشتیی ئەو ناوچانە لەبەرچاو نەگیراوە، لە ماوه‌ی ڕابردوودا بە هۆی نەبوونی یاسای بودجەوە بڕی پترۆدۆلاری پارێزگاكان و شێوازی خەرجكردنیان شاراوە بووە، سنوری ئیدارەی پارێزگای سلێمانییش هه‌ر (٣) جۆره پترۆدۆلاره‌که شموولی ده‌کات و بۆی خه‌رج نه‌کراوه.\nئازاد حەمەئەمین سەرۆكی ئەنجوومەنی پارێزگای سلێمانی ڕایگەیاند: بەهۆی ئەوەی ڕێژەی بەرهەمی نەوت و داهاتەكەی ناڕوونە نازانین ڕێژەی پترۆدۆلاری سنووری پارێزگای سلێمانی چەندە، بۆیە لیژنەیەكمان دروستكردووە بۆ بەدواداچوون و زانینی بڕی بەرهەم و داهاتەكەی، هەروەها بۆ زانینی هۆكاری ڕاگرتنی پارەی پترۆدۆلاریش.


پەرلەمان و حکومەت هەنگاوەكانی یەکگرتنەوەی هێزەکانی 70 و 80 تاوتوێ دەكەن\nنوسینگەی راگەیاندنی پەرلەمانی کوردستان رایگەیاند:" لیژنەی کاروباری پێشمەرگە و شۆڕش ئیسماعیل وەزیری پێشمەرگەی حکومەتی هەرێمی کوردستان هەنگاوەکانی یەکگرتنەوەی هێزەکانی 70 و 80، یەکخستن و رێکخستنی یەکەی ژمێریاری و پێداچونەوە بە خزمەتی پێشمەرگایەتی و موچەی خانەنشینی پێشمەرگەیان تاوتوێ کرد.\nراگەیاندنی پەرلەمانی کوردستان بڵاویکردەوە، پێشنیوەڕۆى ئەمڕۆ سێشەممە لیژنەی کاروباری پێشمەرگە بەمەبەستی تاوتوێکردن و بەدواداچون بۆ چەند پرسێک پێشوازی لە شۆڕش ئیسماعیل وەزیری پێشمەرگەی حکومەتی هەرێمی کوردستان و شاندێکی باڵای وەزارەت کرد. کۆبونەوەکە بەسەرپەرشتي ڕێڤینگ ھرۆری سەرۆکی لیژنە و بەئامادەبونی جێگری سەرۆک لیژنە و بریاردەر و ئەندام و ڕاوێژکارانی لیژنەکە بەرێوەچوو.\nئەوەش هاتووە، سەرەتای کۆبونەوەکە تەوەرە سەرەکییەکانی کۆبونەوەکە خرانەڕو، لەوانە لە ژێر رۆشنایی یاسای چاکسازی ژمارە 2 ساڵی 2020 گفتوگۆ لەسەر یەکخستن و رێکخستنی یەکەی ژمێریاری و پێداچونەوە بە خزمەتی پێشمەرگایەتی و وردبینی لە دروستکردنی دۆسیەی کەسی ھەروەھا پێداچونەوە بە لیستی سودمەندانی خانەنشینی کەمئەندامانی پێشمەرگە و هەڵوەشاندنەوە و راستکردنەوەی موچەی خانەنشینی لەژێر رۆشنای ھەمان یاسا باس کران، هەروەها هەنگاوەکانی یەکگرتنەوەی هێزەکانی 70 و 80 و دەستنیشانکردنی ژمارەی پاسەوان بۆ بارەگا و پلەدارەکان، و گواستەوەی پاسەوانەکان بۆ میلاکی یەکەی پاسەوانی گفتوگۆیان لەبارەوە کرا.\nلە بەشێکی دیکەی کۆبونەوەکەدا کێشە و گرفتەکان بەپێی بەدواداچونە مەیدانیەکانی لیژنەی پێشمەرگە و پێداویستییە سەرەکییەکانی میحوەرەکان، ھەروەھا پرسی بندیوارەکان و سزادراوی سیاسی و خواردن و تەندەرەکان و پەککەوتەی سەنگەر و گرفتی هاتوچۆی پێشمەرگەکان بۆ ئەرک بەشەهید هەژمار نەکردنی ئەوانەی لە ئەرکدا گیان لەدەست دەدەن تاوتوێ کراون.


فه‌تح هه‌وڵ بۆ پێکهێنانی هاوپه‌یمانییه گه‌وره‌که ده‌دات\nبه په‌له |◀ کورد باشترین هاوپەیمانی ئێمە بوون لە شەڕی داعشدا، دەستبەرداریان نابین\nTHURSDAY, 17 MAY 2018 - 14:36\nبه‌شی عێراق و هه‌رێمی کوردستان- وته‌بێژی فه‌رمیی هاوپه‌یمانیی سادقوون ده‌ڵێت: هاوپه‌یمانیی فه‌تح به سه‌رکردایه‌تیی هادی عامری له‌پێناو پێکهێنانی گه‌وره‌ترین فراکسیۆنی په‌رله‌مانی داهاتووی عێراق له‌گه‌ڵ دیکه‌ی هاوپه‌یمانه سیاسییه‌کان هه‌وڵه‌کانی خۆی خستۆته گه‌ڕ.\nبه‌پێی هه‌واڵی کوردپرێس، له‌یس عوزاری له لێدوانێکی ڕۆژنامه‌وانیدا ئاماژه به‌وه ده‌کات که هاوپه‌یمانیی فه‌تح به سه‌رکردایه‌تیی هادی عامری هه‌وڵه‌کانی چڕ کردۆته‌وه له‌پێناو پێکهێنانی گه‌وره‌ترین فراکسیۆنی په‌رله‌مانی داهاتووی عێراق له‌گه‌ڵ دیکه‌ی هاوپه‌یمانه سیاسییه‌کان.\nناوبراو ده‌شڵێت: هاوپه‌یمانیی فه‌تح بۆ پێکهێنانی گه‌وره‌ترین فراکسیۆنی داهاتووی په‌رله‌مانی عێراق هیچ کێشه‌یێکی بۆ هاوپه‌یمانی له‌گه‌ڵ دیکه‌ی هاوپه‌یمانه سیاسییه‌کان نییه له‌وان هاوپه‌یمانیی ده‌وڵه‌تی یاسا، ڕه‌وتی "الحکمه الوطنی" و هاوپه‌یمانیی نه‌سر.\nسه‌رچاوه: هه‌واڵده‌ریی "اسکای پرس"


سەرەتا»هه‌واڵ»نڤیدیا لاپتۆپێکی زۆر ناوازە و باریک تایبەت بۆ یاری دروست دەکات\nلەلایەن Rasty Saeed لە 30/05/2017 0 Comments\nلە تەواوی جیهاندا خەڵکانێکی زۆر هەنە کە ئارەزووی یاریە ئەلیکتڕۆنیەکان دەکەن و بەردەوام لەگەڵ نوێکاریەکان دان.\nلەم لایەنەشەوە بەشێک لە کۆمپانیاکانی بواری تایبەت بە دروست کردنی یاریە ئەلیکتڕۆنیەکان و ئامێرەکانی تایبەت بە یاری کردن بەردەوام لە هەوڵی پێش بردن و پێشخستنی بەرهەمەکانیان دان.\nئەوەی شایەنی باسە ئەوەیە کە تا ئێستا هەر لاپتۆپێکی تایبەت بە یاری کردن دروست کرابێت لە لایەن هەر کۆمپانیایەک، لە بەر زۆری تایبەتمەندیەکانی پیویست بووە کە لاپتۆپەکە دیزاینێکی ئەستوور و نارێکی هەبێت و کێشی زۆر بێت. ئەمەش بەردەوام گلەیی لەسەر بووە لەلایەن بەکارهێنەران و هەوادارانی یاریە ئەلیکتڕۆنیەکان.\nبۆیە کۆمپانیاکان بەردوام لە هەوڵی ئەوەدان هەم کێشەکەی کەم بکەنەوە هەم دیزانێکی ناوازەی پێ ببخەشن\nکۆمپانیای نڤیدیا کە لەم بوارەدا لە پیشەنگدایە و بەردوام بەرهەمەکانی خۆی پێشکەش دەکات ، ئەمجارە دیزاینی جۆرە لاپتۆپێکی پێشان داوە کە بە وتەی خۆیان هاوشێوەی ماک بووک پڕۆ دەبێت لە تەنکی و باریکی ، بە تایبەتمەندی زۆر بەرز بۆ یاری کردن\nدیزاینە نوێیەکە بە ناوی Max-Q design دەبێت کە تیایدا GPU نوێ بەکاردێت. بەرێوەبەرانی نڤیدیا رایانگەیاندوە ئەم دیزاینە لەلایەن هەریەکە لە گەوەرە کۆمپانیاکانی بواری لاپتۆپ وەک hp و ASUS و Alienware بەکاردێت و لە ٢٧ مانگی داهاتوو دەخرێتە بواری جێبەجێکردن بە فەرمی\nبابەتەكانی پێشووتروا بڕیارە ئەپڵ چیپی تایبەت بەخۆی دروست بکات بۆ خێراکردنی ئایفۆن\nبابەتی دواتر چۆنیه‌ی چاره‌سه‌ركردنی ئیرۆری 80070003 له سه‌ر ویندۆز


روونكردنه‌وه‌ی بنه‌ما شه‌رعییه‌كان و هێڵه گشتییه‌كانی كۆمه‌ڵی ئیسلامیی – پێگەی فەرمی مامۆستا عەلی باپیر\nروونكردنه‌وه‌ی بنه‌ما شه‌رعییه‌كان و هێڵه گشتییه‌كانی كۆمه‌ڵی ئیسلامیی\nئه‌م كتێبـه‌و چـه‌ند قسـه‌یه‌كی پێویسـت\nبه‌پێویستی ده‌زانم له‌باره‌ی چۆنیه‌تی سه‌رهه‌ڵدان‌و په‌یدابوونی ئه‌م كتێبه‌وه چه‌ند شتێك روون بكه‌مه‌وه:\nیه‌كه‌م: بێگومان هیچ (كۆمه‌ڵ)و (رێكخراو)ێكی سیاسیی جیددیی، به‌بێ هه‌بوونی به‌رنامه‌و نه‌خشه‌یه‌كی فیكریی‌و سیاسیی، كه بناغه‌ی فیكریی‌و ئامانجه‌كانی‌و شێوازو رێبازو ئامڕازه‌كانی كاری روون بكاته‌وه، ناگونجێ هه‌بێ‌و، ئه‌گه‌ر هه‌شبێ دره‌نگ یان زوو به‌هۆی بێ به‌رنامه‌یی یه‌وه، په‌كی ده‌كه‌وێ‌و دووچاری شكست‌و هه‌ڵوه‌شان ده‌بێ.\nهه‌ربۆیه‌ش ئێمه كاتی خۆی دوای ئه‌وه‌ی له‌نێو (بزووتنه‌وه‌ی یه‌كبوونی ئیسلامیی)دا سه‌باره‌ت به چاككردن‌و راستكردنه‌وه‌ی (بزووتنه‌وه‌كه)وه، دووچاری نائومێدیی بووین‌و به بنبه‌ست گه‌یشتین‌و، سه‌ره‌نجام بڕیاری راگه‌یاندنی (كۆمه‌ڵی ئیسلامیی)مان دا، یه‌كه‌مین كارێك كه پێ‌ی هه‌ڵساین ئه‌وه‌بوو كه به‌نده پاش بیركردنه‌وه‌و چاو به رابردوودا گێڕانه‌وه‌و تێوه‌ڕامانی ئه‌زموونی خۆمان به‌تایبه‌ت‌و (لایه‌نه ئیسلامییه‌كانی جیهان) به‌گشتی‌و، پاشان پاڕانه‌وه‌و ئیستیخاره، بیست‌و پێنج خاڵم نووسین به ناوونیشانی: (بنه‌ما شـه‌رعییه‌كان و هێڵـه گشـتییه‌كانی كۆمه‌ڵێـكی ئیسـلامیی ره‌سه‌ن) كه دیاره مه‌به‌ستم له: (كۆمه‌ڵێكی ئیسلامیی ره‌سه‌ن)، ئه‌و (كۆمه‌ڵی ئیسلامیی)یه بوو، كه عه‌زممان له‌سه‌ر راگه‌یاندنی جه‌زم كردبوو.\nدووه‌م: ئینجا به ماوه‌یه‌كی كه‌م پێش راگه‌یه‌نرانی (كۆمه‌ڵی ئیسلامیی)، ئه‌و بیست‌و پێنج (بنه‌ما شه‌رعیی‌و هێڵه گشتیی)یانه، له‌شێوه‌ی نامیلكه‌یه‌كدا چاپ‌و بڵاوكرانه‌وه، ئه‌ویش دوای ئه‌وه‌ی له‌لایه‌ن به‌نده‌وه به‌سه‌ر ئه‌ندامانی سه‌ركردایه‌تی ئه‌وسای (كۆمه‌ڵی ئیسلامیی)دا خوێندرایه‌وه‌و وتووێژی تێروته‌سه‌لی له‌سه‌ر كرا‌و تێبینی‌و پێشنیاری ئاماده‌بووانی له‌سه‌ر خرایه‌ڕوو‌و به یه‌كده‌نگیی، یان زۆربه‌ی هه‌ره‌زۆری ئاماده‌بووان په‌سندكرا‌و وه‌ك بناغه‌ی فیكریی‌و سیاسیی (كۆمه‌ڵی ئیسلامیی) ته‌به‌ننیی كرا.\nسێیه‌م: له سۆنگه‌ی ئه‌وه‌وه كه ئه‌و بیست‌و پێنج خاڵه زۆر به كورتیی‌و گوشراویی نووسرابوون، پێویستییان به روونكرانه‌وه‌و شیكرانه‌وه هه‌بوو، بۆیه هه‌ر له سه‌ره‌تاوه بۆ هه‌ل‌و ده‌رفه‌تێكی گونجاو ده‌گه‌ڕام، كه شه‌رح‌و شیكردنه‌وه‌یه‌كیان له‌سه‌ر بنووسم، جا ئه‌وه‌بوو له ساڵی (2003)دا ده‌ستم كرد به نوووسینی (روونكردنه‌وه)یه‌ك له‌سه‌ر ئه‌و (بنه‌ما شه‌رعیی‌و هێڵه گشتیی)یانه‌و، حه‌وت بنه‌مام لێ ته‌واوكردن، كه ئه‌وكاته به نۆزده (19) ئالقه له رۆژنامه‌ی (كۆمه‌ڵ)( )دا بڵاوكرانه‌وه، به‌ڵام به‌هۆی ده‌ستگیركرانم له‌لایه‌ن ئه‌مریكاوه، له رۆژی پێنجشه‌ممه، به‌راوری (10/7/2003)دا، ئه‌و پڕۆژه‌یه نیوه‌چڵا ما‌و په‌كی خرا.\nبه‌ڵام پاش ئازادكرانم له ئێواره‌ی رۆژی پێنجشه‌ممه به‌رواری (28/4/2005) له زیندان‌و گه‌ڕانه‌وه‌م، چه‌ند جارێك له‌لایه‌ن برایانێكی دڵسۆزه‌وه داوام لێكرا، كه ئه‌و كار‌و پڕۆژه‌یه ته‌واوبكه‌م و، منیش له‌به‌ر دستگیراویی‌و سه‌رقاڵیی نه‌مده‌په‌رژا‌و كاتی گونجاوم ده‌ست نه‌ده‌كه‌وت و، نه‌شمده‌ویست له‌به‌ر كه‌م كاتیی به ناته‌واویی ئه‌نجامی بده‌م‌و هه‌ڵیپڕووزێنم.\nچواره‌م: هه‌تا سه‌ره‌نجام‌و دوای داكۆكیی كردنی زۆری برایه‌كی دڵسۆز‌و به‌ڵێن دانی كه ئه‌گه‌ر بێت‌و من ئاماده‌بم به چه‌ند ده‌رس‌و موحازه‌ره‌یه‌ك ئه‌و بنه‌ما‌و هێڵه گشتییانه شه‌رح‌و شیبكه‌مه‌وه، هه‌م به‌رده‌وام ژماره‌یـه‌ك له ئـه‌ندامان كۆبكاته‌وه بۆ گوتنه‌وه‌ی ده‌رسه‌كه‌و، هه‌م دواییش خۆی ده‌رسه‌كان بنووسێته‌وه‌و تایپ بكـات، ئیدی ئه‌وه‌بوو كـه لـه شه‌وی: (یه‌كشه‌ممه له‌سه‌ر دووشه‌ممه) به‌رامبه‌ر: (16 له‌سه‌ر 17/5/2010) ناوی خـوامان لێهێنا‌و سه‌رله‌نوێ له بنه‌مای یه‌كه‌مه‌وه تێهه‌ڵچوومه‌وه به راڤه‌كردن‌و روونكردنه‌وه‌ی (بنه‌ما شه‌رعییه‌كان‌و هێڵه گشتییه‌كانی كۆمه‌ڵی ئیسلامیی)، له شازده (16) ده‌رسی هه‌فتانه‌دا كۆی بیست‌و پێنج بنه‌مایه‌كه‌م راڤه‌كرد.\nپاش ته‌واوبوونی ده‌رسه‌كان له شه‌وی: (سێشه‌ممه له‌سه‌ر چوارشه‌ممه) به‌رامبه‌ر: (24 له‌سه‌ر 25/8/2010) و، نووسرانه‌وه‌و تایپكرانیان له‌لایه‌ن ئه‌و برا دڵسۆزه‌وه، به به‌رده‌وامیی له رۆژنامه‌ی (كۆمه‌ڵ)دا بڵاوده‌كرانه‌وه، سه‌ره‌نجام هه‌مووی له سی‌و شه‌ش (36) ئاڵقه‌دا بڵاوكرایه‌وه.\nدیاره له‌و كاته‌وه‌ش ئه‌و برا دڵسۆزه‌م راسپارد كه ئه‌وجار خه‌ریكی ئاماده‌كردنی خودی بیست‌و پێنج بنه‌ما‌و هێڵه گشتییه‌كان بێ، كه له دووتوێی نامیلكه‌یه‌كدا جارێكی دیكه چاپ‌و بڵاوی بكه‌ینه‌وه، هه‌روه‌ها (روونكردنه‌وه)كه‌ش ئاماده‌بكات كه له دووتوێی كتێبێكدا، ئه‌ویش چاپ‌و بڵاوبكه‌ینه‌وه.\nپێنجه‌م: شایانی باسیشه كه من له میانه‌ی روونكردنه‌وه‌و شیكردنه‌وه‌ی ئه‌و بیست‌و پێنج بنه‌ما‌و هێڵه گشتییانه‌دا، جارێكی دیكه چاوم به ده‌قی (بنه‌ما شه‌رعییه‌كان‌و هێڵه گشتییه‌كانی كۆمه‌ڵی ئیسلامیی)دا گێڕاوه‌ته‌وه‌و سووكه ده‌ستكارییه‌كی ژماره‌یه‌كیانم كردوه، به‌ڵام به‌بێ گۆڕینی جه‌وهه‌ر‌و نێوه‌ڕۆكی یه‌كه‌مجاریان، وه زۆربه‌شیانم به به‌ڵگه شه‌رعییه‌كان (ده‌قه‌كانی قوڕئان‌و سوننه‌ت) ده‌وڵه‌مه‌ندتر‌و به‌هێزتر كردوه و، هه‌وڵیشمان داوه كه هیچ ده‌قێكی سوننه‌ت ئه‌گه‌ر راست (صحیح) یان لانی كه‌م باش (حسن) نه‌بێ، پشتی پێ نه‌به‌ستین‌و به به‌ڵگه‌ی نه‌هێنینه‌وه، هه‌رچه‌نده من وه‌ك عاده‌تی خۆم به پله‌ی یه‌كه‌م هه‌ر پشتم به ئایه‌ته به‌هێز‌و پێزه‌كانی (قوڕئان)ی به‌رز‌و مه‌زن به‌ستوه، كه هیچ مسوڵمانێك ناتوانێ مشتومڕی له‌باره‌ی هیچ ئایه‌تێكه‌وه هه‌بێت، له‌ڕووی پاڵپشت (سَنَدْ)ه‌وه، چونكه (قوڕئان) هه‌مووی به‌شێوه‌ی (تَۆاتُرْ) به ئێمه گه‌یشتوه.\nشه‌شه‌م: هیواداریشم كه ئه‌مجاره (بنه‌ما شه‌رعییه‌كان‌و هێڵه گشتییه‌كانی كۆمه‌ڵی ئیسلامیی) دوای ئه‌وه‌ی كه به‌م: (روونكردنه‌وه)یه روون‌و شیكراونه‌وه و، راڤه‌یه‌كی تاڕادده‌یه‌ك تێروته‌سه‌لیان له‌باره‌وه كراوه، له جاران زیاتر‌و چاكتر جێگای سوود‌و به‌هره‌ی خوشك‌و برایانمان بن و، له هه‌موو ئاسته‌كاندا به گرنگیی‌و بایه‌خ پێدانێكی شایسته‌وه مامه‌ڵه‌یان له‌گه‌ڵا بكرێ، چونكه پێم وایه ئه‌وه‌ی كه له‌م بیست‌و پێنج (بنه‌ما شه‌رعیی‌و هێڵه گشتیی)یانه‌و (روونكردنه‌وه)كه‌یاندایه، له‌ڕووی: راست‌و دروست تێگه‌یشتنی (ئیسلام) و، رێك‌و ره‌وان‌و به‌رچاوڕوونانه ئه‌نجامدانی كار‌و چالاكی ئیسلامییه‌وه، له كه‌م شوێن چنگ ده‌كه‌وێ، چونكه ئه‌مه زاده‌و به‌رهه‌می زیاتر له سی (30) ساڵ تێفكرین‌و لێكۆڵینه‌وه له‌باره‌ی (قوڕئان)و (سوننه‌ت) و، ئه‌زموونی تێكۆشان‌و هه‌وڵدانه له‌پێناوی (ئیسلام)دا!\nحه‌وته‌م: به‌پێـی فه‌رمایشتی پێغه‌مبه‌ری خوا: صلی الله علیه ه‌سلم لا ێشْكُرُ اللَّهَ مَنْ ڵا ێشْكُرُ النَّاسَ} رواه أبو داود: (4811) واللفظ له، والتـرمذي: (1954)، وقال الألباني وشعیب الأرنؤط: صحیح. واته: (هه‌ر كه‌سێك سوپاسی خه‌ڵك نه‌كات، سوپاسی خواشی نه‌كردوه)، به پێویستی ده‌زانم پڕ به‌دڵا سوپاسی ئه‌و برا به‌ڕێز‌و دڵسۆزه بكه‌م، كه ئه‌ركی نووسینه‌وه‌و تایپكردن‌و رێكخستنی ئه‌م زنجیره ده‌رسه‌ی وه‌ئه‌ستۆگرت‌و، زه‌حمه‌تێكی زۆریشی به ده‌رخستن (تخریج)ی (فه‌رمایشت)ه‌كان‌و زیاتر رێك‌و پێك كردنی هه‌ركام له نامیلكه‌و كتێبه‌كه‌شه‌وه كێشا، به‌ڵام حه‌زی نه‌كرد ناوی بێنم، خوا صلى الله عليه وسلم به باشترین شێوه پاداشتی بداته‌وه‌و بیكاته توێشووی سه‌فه‌ری قیامه‌تی و، وێنه‌شی زۆر بێ، چونكه به‌ڕاستی ئه‌گه‌ر لێبڕان‌و ماندووبوونی ئه‌و نه‌بووایه، زۆر زه‌حمه‌ت بوو ئه‌م پڕۆژه‌یه وا به زوویی ئه‌نجام درابایه.\nشایانی باسیشه كه ئه‌م (روونكردنه‌وه‌ی بنه‌ما شه‌رعییه‌كان‌و هێڵه گشتییه‌كانی كۆمه‌ڵی ئیسلامیی) هه‌رچه‌نده به‌ناوی (كۆمه‌ڵی ئیسلامیی)یه‌وه نووسراوه، به‌ڵام پێم وایه به‌گشتی بۆ (ته‌ووژمی ئیسلامیی) مایه‌ی كه‌ڵك‌و سووده و، ته‌نیا تایبه‌ت نیه به (كۆمه‌ڵی ئیسلامیی)یه‌وه.\nهیواداریشم كه براو خوشكانمان به خستنه‌ڕووی تێبینی‌و سه‌رنج‌و ره‌خنه‌كانیان ئه‌م به‌رهه‌مه به مه‌تن‌و شه‌رحه‌وه ده‌وڵه‌مه‌ندو به‌هێزوپێزتر بكه‌ن، پێشه‌كیش سوپاسیان ده‌كه‌م.\nسُبْحَانَكَ اللَّهُمَّ ۆبِحَمْدِكَ، أَشْهَدُ أَنْ ڵا إِڵهَ إِلاَّ أَنْتَ، أَسْتَغْفِرُكَ ۆأَتُوبُ إِڵیْكَ\n19ی شه‌عبانی 1432ك\n20ی ته‌ممووزی 2011ز


پارێزگاری هەولێر لەبارەی داگیرکردنی مۆلیدەی گەڕەکێک رونكردنه‌وه ده‌دات\n10:06 - 23/06/2022 67 جار خوێندراوەتەوە\nلەبارەی داگیرکردنی مۆلیدەی گەڕەکی خانەقا، پارێزگای هەولێر ڕوونکردنەوەیەکی بڵاوکردەوە و دەڵێت، "هەموو ئەوەى ئەو کەسە دەیڵێت بوختانە و دوورە لەڕاستی، ئەو کەسە کە پێشتر کارپێکەرى مولیدەى ئەو گەرەکە بووە، چەندین جار بەهۆى سەرپێچى و نەدانى کارەبا و بڕینى کارەبا لەسەر هاولاتییان و دروستکردنى گرفتی زۆر بۆیان، لەلایەن هاوڵاتیانی ئەوگەڕەکە سەدان سکاڵاى لەسەر تۆمارکراوە."\nڕوونکردنەوەیەک لە پارێزگاى هەولێرەوە، لەبارەى مولیدەى گەڕەکى خانەقا\nدواى ئەوەى کەسێک گوایە مولیدەکەى لە گەرەکى خانەقا، کە گەڕکێکی هەژارنشینی شاری هەولێرە لێداگیرکراوە و مافى خاوەنداریەتى پێشێلکراوە، هەموو ئەوەى ئەو کەسە دەیڵێت بڕو بوختانە و دوورە لەڕاستی، ئەو کەسە کە پێشتر کارپێکەرى مولیدەى ئەو گەرەکە بووە، چەندین جار بەهۆى سەرپێچى و نەدانى کارەبا و بڕینى کارەبا لەسەر هاولاتییان و دروستکردنى گرفتی زۆر بۆیان، لەلایەن هاوڵاتیانی ئەوگەڕەکە سەدان سکاڵاى لەسەر تۆمارکراوە و لەلایەن لیژنە و ئەنجومەنى مولیدە ئەهلیەکانى شارى هەولێر و قائیمقامیەتى ناوەند چەندین جار ئاگادارکراوەتەوە و ئیجرائاتى یاسایی لەگەڵ کراوە و بەڵێنامەى لێوەرگیراوە کە جارێکى تر دووبارەیان نەکاتەوە، بەڵام سوودى نەبووە لەگەڵی و نەک دووبارە و بگرە چەندان بارەى کردۆتەوە و بەهیچ شێوەیەک پابەندى بڕیار و ڕێنمایەکان و دەسته‌بەرکردنى مافى هاولاتییان نەبووە، ئەوەجگە لەوەى ئەوکەسە خۆى کەسێکى سەرەڕۆ و یاساشکێنە، چەندین جاری دیکە لەلایەن دادگاوە بەبڕیارى دادوەر بەتۆمەتى دیکە دەستگیرکراوە، هەربۆیە لە ئێستادا مولیدەکەى گەڕەکى خانەقا لەلایەن لیژنە و ئەنجومەنى مولیدە ئەهلیەکانى شارى هەولێر بەڕێوە دەبرێت.\nبۆیە لێرەوە بۆ ڕاى گشتى ڕایدەگەێنین، لەلاى ئێمە 400 ماڵە هەژارى گەڕەکێک لەکەسێکى سەرەڕۆ و یاساشکێن گرنگترە، کە هەمیشە مایەى سەرئێشە و نانەوەى گرفت بووە بۆ هاوڵاتیانى ئەم گەڕەکە و لیژنە و ئەنجومەنى مولیدە ئەهلیەکانى شارى هەولێر.\nهه‌روه‌ها پێویسته ده‌زگاکانی ڕاگه‌یاندنیش پیشه‌ییانه مامه‌ڵه له‌گه‌ڵ ئه‌و بابه‌تانه بکه‌ن و بۆ خستنه ڕووی ڕاستی ئه‌و بابه‌ته بفه‌رموون بڕۆن خه‌ڵکی ئه‌و گه‌ڕه‌که به قسه بێنن، ئینجا ڕاستیه‌کان زێتر ده‌رده‌که‌وون.\nبۆیه جارێکیتریش ته‌ئکید ده‌که‌ینه‌وه، له‌گه‌ڵ ئه‌و په‌ڕی زه‌مینه خۆشکردن بۆ کارو که‌سابه‌تی کاسبکاران، به‌ڵام خه‌ڵک و هاوڵاتیان سه‌نته‌ری کاری ئێمه‌ن و ڕه‌زامه‌ندی ئه‌وان له گیرفانی چه‌ند که‌سێک گرنگتره‌و ڕۆژانه‌ش هه‌ر خاوه‌ن مۆلیده‌یه‌ک پێشلکاری مافی هاوڵاتیان بکات سزای یاسایی ده‌ده‌ین.\nڕاگەیاندنى پارێزگاى هەولێر


ئۆتۆمبێلی گەیاندنی بێ شۆفێر لەساڵی نوێوە دەخرێتەکار - تۆڕی میدیایی خەڵک\nکۆمپانیای نورۆ، یەکەمین ئۆتۆمبێلی گەیاندنی بێ شۆفێری ڕاگەیاند، کە وا بڕیارە لەساڵی نوێوە لەکالیفۆڕنیا بخرێتەکار.\nپێشتر لە مانگی نیساندا ئۆتۆمبیلەکانی ئاڕ 2 ، کە ئۆتۆمبێلی بێ شۆفێرن، لە ویلایەتی کالیفۆڕنیا تاقیکرانەوە.\nئەم ئۆتۆمبێلانە خێراییەکانیان سنووردارە، بەجۆرێک لەکەشوهەوای ئاساییدا لەتوانایدا هەیە 35 میل لە کاتژمێرێکدا واتە (56کم/کاتژمێر) ببڕێت.\nستیڤ گۆردۆن، بەڕێوەبەری بەشی ئۆتۆمبێلە بارهەڵگرەکان لە کالیفۆرنیا ڕایگەیاند، ئەم بڕیارەی دراوە، نیشانەیەکی گرنگە لەپەرەسەندنی ئۆتۆمبێلە بێ شۆفێرەکان لەکالیفۆڕنیا و بەردەوامدەبن لەپاراستنی ئەو ئۆتۆمبێلانە.\nکۆمپانیای نورۆ لەلایەن دوو ئەندازیاری پێشووی گووگڵەوە دامەزراوە و لەلایەن کۆمپانیای سۆفتبانکی ژاپۆنی پاڵپشتی دەکرێت.\nR2 ڕادار و وێنەگرتنی گەرمی و کامێرای 360 پلە بەکار دەهێنێت بۆ ئاراستەکردنی جووڵەی ئۆتۆمبێلەکە.\nئۆتۆمبێلەکە چوارچێوەیەکی هێلکەیی هەیە، کە لە زۆربەی ئۆتۆمبێلەکانی ئەمریکا بچووکترە، هەروەها دوو بەشی بۆ گەیاندنەکان هەیە، بەکۆدی ئەو کەسە دەکرێتەوە، کە کاڵاکەی بۆ نێردراوە.\nچیرۆكی ئەو پیاوەی پشیلەكانی كردۆتە هاوڕێی خۆی\nخەڵك- فیول پەمپی ئۆتۆمبێل بەزۆری لە وەرزی هاوین و گەرمادا لەكاردەكەوێت، بەڵام زۆر كات لە وەرزی زستانیش ئەوە ڕوودەدات و زۆربەی هۆكارەكەشی بۆ خراپی…\n30 نیسان 2021 9.40 am\nخەڵك- سەرقەباخی ڕادێتەر كاری كردنەوە و تەنفیزە لەنێوان ڕادێتەر و دەبەی زیادەی ئاوی ڕادێتەر لەكاتێكدا بزووێنەر…


به هۆی لێدوانێکه‌وه ئه‌فغانستان داوای ڕوونکردنه‌وه له تره‌مپ ده‌کات - جام کوردی\nبه هۆی لێدوانێکه‌وه ئه‌فغانستان داوای ڕوونکردنه‌وه له تره‌مپ ده‌کات\n23 تەمموز 2019\nپاش لێدوانێکی سه‌یری دوناڵد تره‌مپ سه‌رۆک کۆماری ئه‌مریکا له چاوپێکه‌وتنی له گه‌ڵ سه‌رۆک وه‌زیرانی پاکستان سه‌باره‌ت به کۆتایی هێنان به شه‌ڕی ئه‌فغانستان له ماوه‌ی یه‌ک هه‌فته‌دا به کوشتنی 10 ملیۆن که‌س، سه‌رۆکایه‌تی کۆماری ئه‌فغانستان داوای ڕوونکردنه‌وه‌ی له واشنتن کردووه.\nبه پێی ڕاپۆرتی جام کوردی، سه‌رۆکایه‌تی کۆماری ئه‌فغانستان له به‌یاننامه‌یه‌کدا ڕایگه‌یاند: حکومه‌تی کۆماری ئیسلامی ئه‌فغانستان به ڕه‌چاوکردنی په‌یوه‌ندییه‌کانی له گه‌ڵ هه‌ر دوو وڵاتی ئه‌مریکا و پاکستان، داوای ڕوونکردنه‌وه‌ی له واشنتن سه‌باره‌ت به لێدوانێکی دوناڵد تره‌مپ له چاوپێکه‌وتنی له گه‌ڵ عومران خان ده‌کات. حکومه‌تی ئه‌فغانستان سه‌باره‌ت به‌م پرسه زانیارییه‌کان ڕاده‌ستی خه‌ڵک ده‌کات.\nله به‌یاننامه‌ی سه‌رۆکایه‌تی کۆماری ئه‌فغانستاندا هاتووه: هاوبه‌شی و هاوکاری ئێمه له گه‌ڵ جیهان به تایبه‌ت ئه‌مریکا له سه‌ر بنه‌مای ڕێز و به‌رژه‌وه‌ندی هاوبه‌شه و ئێمه پاڵپشتی له هاوکاری ئه‌مریکا بۆ دابینکردنی ئاشتی ده‌که‌یه‌ن به‌ڵام چاره‌نووسی وڵاتی ئێمه هیچ په‌یوه‌ندییه‌کی به کۆبوونه‌وه‌ی ڕێبه‌رانی وڵاتانی دیکه‌وه نییه.\nبه‌یاننامه‌که ڕایگه‌یاندووه: ئه‌فغانستان به درێژایی مێژوو قۆناغی زۆر دژواری تێپه‌ڕاندووه و گه‌لی ئه‌م وڵاته هیچ کات مافی دیاریکردنی چاره‌نووسی خۆی به وڵاتانی ده‌ره‌وه نادات.\nدوناڵد تره‌مپ سه‌رۆک کۆماری ئه‌مریکا له چاوپێکه‌وتنی له گه‌ڵ سه‌رۆک وه‌زیرانی پاکستان ڕایگه‌یاندبوو که واشنتن ده‌توانێت له ماوه‌ی یه‌ک هه‌فته‌دا براوه‌ی شه‌ڕی ئه‌فغانستان بێت به‌ڵام به پێی ئه‌وه‌ی که تێچووی مرۆڤی زۆری ده‌بێت، به ناچار بۆ کشانه‌وه له ئه‌فغانستان له گه‌ڵ هاوبه‌شه‌کانمان له ناوچه‌که هاوکاری ده‌که‌ین تا کۆتایی به‌م شه‌ڕه بێنین. تره‌مپ ڕایگه‌یاندووه که ده‌توانین له ماوه‌ی یه‌ک هه‌فته‌دا کۆتایی به‌م شه‌ڕه بێنین به‌ڵام نامه‌وێت که 10 ملیۆن کوژراوی هه‌بێت.\nئه‌مه‌ش له کاتێکدایه که هێزه‌کانی ئه‌مریکا و هاوپه‌یمانانی ڕۆژئاوا پاش 18 ساڵ ئاماده‌بوون له ئه‌فغانستان که‌وتوونه‌ته گێژاوێک و واشنتن هه‌وڵ ده‌دات به هه‌ر شێوازێک ڕێگای کشانه‌وه له‌م گێژاوه بدۆزێته‌وه.\nسه‌رۆک کۆماری ئه‌فغانستان له بایه‌خی ئاماده‌بوونی سه‌ربازیی ئه‌مریکا له‌م وڵاته که‌م ده‌کاته‌وه


جیهان :: پێش 3 هەفتە  :: 1124 جار بینراوە\nڕاستەوخۆ :: 35 خولەک پێش ئێستا\nرۆژنامەکانی ئیتاڵیا نوێترین زانیاری لەسەر دۆخی تەندرووستی رۆناڵدۆ کە پێکان لە ئەژنۆیدا هەیە، بڵاودەکەنەوەو رایدەگەیەنن ئەو یاریزانە لە توانایەکی جەستەیی باشدا نیە.\nرۆژنامەی لاستامپای ئیتاڵی ئاشکرای دەکات رۆناڵدۆ پێش ٢٠ رۆژ توشی پێکان بووە لە ئەژنۆیدا لە کاتی راهێنانەکانی یانەی یۆڤانتۆس و بەوهۆیەوە توشی هەوکردن بووە ئەمەش کاریگەری لەسەر توانای لە یاریەکانی رابردووی لەگەڵ یۆڤانتۆس هەبووە.\nبە پێی زانیارییەکانی ئەم رۆژنامەیە، یانەی یۆڤاناتۆس ترس و دڵەڕاوکێیان بەهۆی کێشەی ئەژنۆی رۆناڵدۆ هەیە کە لە رۆژانی داهاتوو دوو یاری لەگەڵ وڵاتەکەی ئەنجام دەدات و یانەکە پێشبینی ئەوە دەکەن لەگەڵ وڵاتەکەی پێکانەکەی زیاتر بێت.\nساریش پێشتر رایگەیاندبوو" هیچ کێشەیەک لە نێوان من و رۆناڵدۆ نیە، دەبێت ئێمە سوپاسی ئەو یاریزانە بکەین،سەرەڕای ئەوەی لە حاڵەتێکی گونجاودا نەبوو لە یاریەکە، ئەو کێشەیەکی بچووک لە ئەژنۆیدا هەیە ئەمەش کاریگەری لەسەر ئاستی کردووەو نەیتوانیوە بە باشی دەربکەوێت و ئێستا لە باشترین دۆخی خۆیدا نیە .\nدوای گەیشتنی بە شاندی هەڵبژاردەی پۆرتوگال، رۆناڵدۆ دانی پێدا دەنێت کە لە ئێستادا هەست بە لاوازی دەکات و دەڵێت" بەڵێ من هەست بە لاوازی جەستەم دەکەم و هەست دەکەم بێهێزم، بەڵام کاتێک تۆ تەماشای ئامارەکان دەکەیت ، تۆ ببینە هێشتا کارکردنی من باوەڕپێنەکراوە.\nلە کۆتایدادەڵێت" ژمارەکان باشن و درۆ ناکەن هەرگیز،من من هێشتا چێژ لە خۆم وەردەگرم.


په‌یوه‌ندی ئاینی ئیسلام به جه‌نگ و ئاژاوه‌كانی جیهانه‌وه. . . سه‌رحه‌د یونس محمد\nله سه‌ره‌تای جه‌نگی جیهانی دووه‌م قوتابیه‌كانی بدیع الزمان سعیدی نورسی پرسیار له نورسی ده‌كه‌ن وا په‌نجا ڕۆژ تێپه‌ڕی كه‌چی ئێوه هه‌ر هێشتا ئاوڕێكتان نه‌دایه‌وه له‌م ته‌وژمانه‌ی كه له جیهاندا هه‌ڵده‌سوڕێن و پرسیارێكتان له‌باره‌وه نه‌كرد. . . . . . هیچ نه‌بی له گۆشه‌ی كارو خزمه‌تی په‌یامه‌كانی نوور و بڵاوبونه‌وه‌یان و سود گه‌یاندیان به جیهانی ئیسلامی ئاوڕێكتان لی بدایه‌ته‌وه. . جا ئایا له‌م گۆشه‌یه‌وه هه‌ر بایه‌خی پی ناده‌یت و پرسیاری له‌باره‌وه ناكه‌یت؟؟\nپێشتر چه‌ند جارێك پرسیاری ئه‌و جه‌نگه‌یان له بدیع الزمان ده‌كرد به‌ڵام ئه‌و وه‌ڵامی قوتابیه‌كانی نه‌ده‌دایه‌وه و سه‌رقاڵی كارێكی زۆر له‌وه گه‌وره‌تر بوو كه‌ئه‌ویش چاره‌نوسی مرۆڤه‌كان بوو. تا له كۆتایدا به‌م پرسیاره كه په‌یوه‌ندی به په‌یامه‌كانی نووره‌وه هه‌بوو سه‌رنجی نورسیان بۆلای ئه‌م جه‌نگه ڕاكێشاو به هیوا بوون وه‌ڵاِمێكی دڵنیایی به‌خشیان ده‌ست بكه‌وێت.\nده‌مه‌وێت پێش ئه‌وه‌ی وه‌ڵامی نورسی بۆ قوتابیه‌كانی بزانین تیشكێك بخه‌ینه كاروباره‌كانی نوێخواز (المجدد) له جیهانی ئیسلامدا. خوای گه‌وره له دروست بونی ئاده‌مه‌وه تا له دایك بونی حه‌زره‌تی موحه‌مه‌د (د. خ) له دورگه‌ی عه‌ره‌بیدا 123999 پێغه‌مبه‌ری ڕه‌انه كردووه بۆ لای تێكڕای مرۆڤه‌كان له‌سه‌ر زه‌ویدا، په‌یامی هه‌ریه‌كه له په‌یامبه‌رانه له گه‌ڵ سه‌رده‌م و عه‌قڵیه‌تی مرۆڤه‌كانی ئه‌و سه‌رده‌مه ته‌باو گونجاو بووه و له ئاستی شارستانێتی ئه‌واندا بووه. له‌و زه‌مه‌نه دوور و درێژه‌دا مرۆڤایه‌تی قۆناغ له دوای قۆناغ به‌ره‌و كامڵ بون ده‌هات و له قۆناغی ده‌شته‌كییه‌وه به‌ره‌و كۆمه‌ڵایه‌تی و شارستانی هه‌نگاوی ناوه تا ئه‌وه‌ی له سه‌رده‌می هاتنی سه‌روه‌رماندا كه كۆتا په‌یامبه‌ره گه‌یشته قۆناغی ئاماده‌یی و هه‌موو شه‌ریعه‌ته‌كان یه‌كخران و یه‌ك به‌رنامه‌و یه‌ك شه‌ریعه‌ت بۆ تێكڕای مرۆڤایه‌تی ڕه‌وانه كرا. به‌مه‌ش ژماره‌ی په‌یامبه‌رانی خوا بوو به سه‌دوبیست و چوار هه‌زار په‌یامبه‌ر. به هاتنی محمد (د. خ) ئه‌و چه‌رخه له شه‌وگاری تاریك و نوته‌كه‌وه گۆڕا بۆ چه‌رخی به‌خته‌وه‌ری، كه‌سانێك كه پێشتر كچانی خۆیان زینده‌به‌چاڵ ده‌كرد و به نێزه و ڕم ورگی هه‌ژار و سته‌م لێكراوانیان ده‌دڕی بوون به مورشید و مامۆستای وڵاتانی جیهان. هه‌ر بۆیه ئه‌و چه‌رخه له چه‌رخی نه‌فامییه‌وه گۆڕا بۆ چه‌رخی به‌خته‌وه‌ری.\nمیهری خوای گه‌وره هه‌میشه به‌رده‌وام ده‌بێت و مرۆڤه‌كان به ته‌نیا به‌جێ ناهێڵێت، له‌دوای چه‌رخی به‌خته‌وه‌رییه‌وه وورده ورده مرۆڤایه‌تی به‌ره‌و خوار ئه‌هاته‌وه و له ئه‌قره‌بییه‌تی ئیلاهی دور ده‌كه‌وتنه‌وه هه‌رچه‌نده ئاده‌م و خاته‌م سه‌ره‌تاو كۆتایی په‌یامبه‌ران بوون به‌ڵام له بری كاری په‌یامبه‌ر خوای گه‌وره ئیرشادو تبلیغی سپارد به نوێخوازه‌كان كه ئه‌وانیش هه‌مان وه‌زیفه‌ی په‌یامبه‌ران جێبه‌جی ده‌كه‌ن. له فه‌رموده‌دا هاتووه كه (علما و امتی كڕنبیا و بنی اسرائیل) واته زانای ئومه‌ته‌كه‌م وه‌ك په‌یامبه‌رانی به‌نی ئیسرائیلی وان، واته هه‌مان وه‌زیفه جێبه‌جی ده‌كه‌ن. وه هه‌روه‌ها له فه‌رموده‌دا هاتووه خوای گه‌وره سه‌ری هه‌موو سه‌د ساڵ جارێك كه‌سێك ده‌نێرێت تاوه‌كو كاروباری ئایین نوی بكاته‌وه. ئه‌م نوێكردنه‌وه‌یه هیچ په‌یوه‌ندی به شه‌ریعه‌تی پیرۆزه‌وه نیه و بچوكترین ده‌ستكاری بابه‌ته فیقهیه‌كان ناكات، به‌ڵكو نوێخواز خه‌ریكی بنیات نانه‌وه‌ی قه‌ڵا ڕوخاوه‌كانی ئیمانه لای خه‌ڵكی. نوێخواز به چه‌كی سه‌رده‌مه‌كه‌ی خۆیه‌وه دێت و به‌و چه‌كه به گژی بی باوه‌ڕیدا ده‌چێته‌وه. نوێكار جگه له زیره‌كی كه‌سبی خۆی خوای گه‌وره زیره‌كییه‌كی (لدن) ی خۆی پی ده‌به‌خشێت. نامه‌وێت بچمه ناو درێژه‌ی وه‌ێفه‌كانی نوێخوازه‌وه چونكه له‌وه‌ها شوێنێكدا ناتوانرێت حه‌قی خۆی پی بدرێت، هه‌رئه‌وه‌نده ده‌ڵێم كه نوێخواز شاره‌زای ته‌واوی چه‌رخه‌كه‌ی خۆیه‌تی و نه‌خۆشیه‌كانی سه‌رده‌مه‌كه‌ی ده‌ستنیشان ده‌كات و چاره‌سه‌ری پێویستیان بۆ ده‌دۆزێته‌وه.\nكاتێك قوتابیه‌كانی نورسی پرسیاری ئه‌و جه‌نگه‌ی لی ده‌كه‌ن به‌م شێوه‌یه وه‌ڵامیان ده‌داته‌وه:\nئه‌و كه‌سه‌ی كه ئه‌م جه‌نگه ڕوخێنه‌ره ده‌نێته‌وه و تیایدا به‌شداره زۆر به ڕاستی و جوانی ئه‌م ئایه‌ته پیرۆزه له خۆیدا به‌رجه‌سته ده‌كات كه ده‌فه‌روێت (انه كان ڤلوما جهولا) (الاحزاب -72. واته زۆر سته‌مكاره كه وێنه‌ی نه‌بینراوه هه‌روه‌ها زۆر نه‌فام واته كه‌س له‌و جاهیل تر نییه چونكه به ێیغه‌ی موباله‌غه وه‌ێفیان ده‌كات. له‌به‌ر ئه‌وه دروست نییه مرۆڤ بۆ ئه‌و سته‌مه سه‌رسوڕ هێنه‌رانه بڕوانێت، وه نابێت به‌هیچ شێوه‌یه‌ك پشتی ئه‌و ته‌وژمانه بگرێت. . . نابێت به‌دوای هه‌واڵه‌كانیدا بگه‌ڕێت. . . نابێت گوی له پڕوپاگه‌نده درۆو ده‌له‌سه خه‌ڵه‌تێنه‌ره‌كانیان بگرێت. . نابێت به خه‌م و خه‌فه‌ته‌وه سه‌یری جه‌نگه‌كانی نێوانیان بكات. .\nهه‌موو ئه‌م نابێت نابێته‌ی نورسی له‌به‌ر چی؟ چونكه ڕازی بون به سته‌م هه‌ر سته‌مه‌و گه‌ر حه‌زیشی لێی بێت به سته‌مكار داده‌نرێت وه ئه‌گه‌ر پشتیشی بگرێت ئه‌وا سه‌رزه‌نشتی ئه‌م ئایه‌ته پیرۆزه ده‌یگرێته‌وه كه ده‌فه‌رموێت (ولا تركنوا الی الژین ڤلموا فتمسكم النار) (هود-113) . ئه‌گه‌ر ده‌ڵێیت ده‌چم ئه‌و ئاگره ده‌كوژێنمه‌وه ئه‌وا به موسڵمان ناكوژێته‌وه چونكه جاهیلترین و سته‌مكارترین كه‌سانێك ئه‌و جه‌نگانه هه‌ڵده‌گرسێنن موسڵمان ته‌نها له‌و نێوه‌نده‌دا سوته‌مه‌نییه‌و به‌س. ئایا مناڵ چی په‌یوه‌ندیه‌كی به فیكرو ئایدیاوه هه‌یه كه ده‌كرێته سوته‌مه‌نی ئه‌و جه‌نگه نه‌گریسانه. ئه‌وه سروشتی شه‌ڕه‌نگێزی مرۆڤه‌كانه كه حه‌ز ده‌كه‌ن مه‌له له ناو لافاوی خوێندا بكه‌ن. ساده ترین نمونه بۆ شه‌ڕه‌نگێزی مرۆڤ كاتێك هه‌ركاممان به كۆڵانێكدا تێده‌په‌ڕین دوو كه‌ڵه‌شێر شه‌ڕ ده‌كه‌ن هه‌رله‌خۆمانه‌وه ده‌بین به لایه‌نی یه‌كێك له‌و دوو كه‌ڵه‌شێره و چه‌پڵه‌ی بۆ لی ده‌ده‌ین و ئاخی بۆ هه‌ڵده‌كێشین چونكه سیفه‌تی مرۆڤ وایه به‌بینینی دیمه‌نه‌كان كارلێك ده‌كات له‌گه‌ڵیاندا ناتوانێت به بی لایه‌ن بمێنێته‌وه!!! نورسی له‌خۆیه‌وه نه‌یوتووه ئاوڕ بۆلای ئه‌و جه‌نگانه مه‌ده‌نه‌وه ئه‌و وه‌كو نوێخوازی سه‌رده‌م هه‌ناوی چه‌رخه‌كه‌ی بۆ ده‌رهێناوین و خستویه‌تیه به‌رده‌ممان، چاره‌سه‌ره‌كه‌شی بۆ ده‌ستنیشان كردوین.\nهه‌ڵوێستی موسڵمان به‌رامبه‌ر ئه‌و جه‌نگه نه‌گریسه نه‌خوازراوانه ده‌بێت هه‌ڵوێستی نوێخوازی سه‌رده‌م بێت و به هیچ شێوه‌یه‌ك نه‌گۆڕێت. چونكه وه‌ك نورسی ده‌ڵێت ئه‌م جه‌نگانه هیچ په‌یوه‌ندیه‌كیان به جێبه‌جێكردنی حه‌قه‌وه نییه. . وه په‌یوه‌ندی به دامه‌زراندنی ڕاستی و به‌رزكردنه‌وه‌ی بایه‌خی ئایین و سه‌قامگیركردنی دادگه‌ری نیه. . ئیتر موسڵمان له‌م نێوه‌نده‌دا چی بكات كه هیچ په‌یوه‌ندییه‌كی به ئایینه‌كه‌ی ئه‌وه نه‌بێت؟! ئه‌ی هۆكاری ئه‌م جه‌نگانه چییه كه له‌سه‌ده‌ی بیست و بیست یه‌كدا به‌رپا ده‌بن؟ جه‌نگ و سه‌ده‌ی بیست و یه‌ك كوجا مه‌رحه‌با!!! هۆكاری ئه‌م جه‌نگانه یه‌كه‌م سه‌رسه‌ختییه چونكه مرۆڤ ئه‌گه‌ر خوا نیعمه‌تێكی پێدا ئه‌ویش نیعمه‌ت به‌خشی نه‌ناسی ئه‌وا به‌ره‌و گومڕایی و سه‌رسه‌ختی هه‌نگاو ده‌نێت و هه‌موو شتێك به‌هی خۆی ده‌زانێت. دووه‌م هۆكار ده‌مارگیرییه، هه‌روه‌ك ده‌مارگیری سه‌رده‌می جاهیلیه‌ت، سێهه‌م ڕه‌گه‌ز په‌رستییه، واته فه‌زڵی ڕه‌گه‌زی خۆی ده‌دات به‌سه‌ر هه‌موو نه‌ته‌وه‌كانی تردا و فاشیه‌ت و نازیه‌ت به‌رهه‌م ده‌هێنێت. ئایا ئه‌نجامی ئه‌م جه‌نگانه به چی ده‌گه‌یه‌ت كه نه له پێناوی دادگه‌ری و جێبه‌جێكردنی حه‌ق و دامه‌زراندنی ڕاستی به‌رپا نه‌كرابێت؟ بێگومان سته‌می هێنده چه‌په‌ڵ و كاره‌ساتی ئه‌وه‌نده ئازاربه‌خش ئه‌نجام ده‌درێت كه له جیهاندا هاو وێنه‌یان نه‌بینراوه. واته ڕووی هۆلاكۆ و جه‌نگێزخان سپی ده‌كه‌نه‌وه.\nنابێت مرۆڤ چاوه‌ڕوانی ئه‌وه بكات ئه‌م جه‌نگانه بوه‌ستێت و كۆتایی پی بێت، تا له‌لایه‌كه‌وه ده‌یكوژێنیته‌وه له لایه‌كی تره‌وه هه‌ڵده‌گیرسێته‌وه، هه‌روه‌ك ئاگری پوش و پاوانی شاخه‌كان وایه كۆنترۆڵكردنی ئه‌سته‌مه.\nپزیسكی ئه‌م ئاگره ده‌بێته هۆی له‌ناو بردنی مناڵ، ئایا مناڵ چی په‌یوه‌ندیه‌كی به فیكرو بیروباوه‌ڕه‌كانه‌وه هه‌یه!! له‌ناوبردنی خێزان، ، پیر، ، بیماری بێتاوان، هه‌موو ئه‌مانه به بیانوه زۆر بی ئه‌رزش و ناڕه‌واكان ته‌نها له‌به‌ر بونی یه‌ك دوو سه‌ربازی دوژمن له نێوانیاندا. هه‌روه‌ها یه‌كگرتنی سه‌رسه‌ختترین دیكتاتۆر له‌گه‌ڵ ئاژاوه‌چی و تیرۆریسته‌كاندا كه هه‌ردوكیان پێكه‌وه نماینده‌ی یه‌ئجوج و مه‌ئجوجن و نابێت به هیچ شێوه‌یه‌ك به ته‌مای به‌زه‌یی بیت لێیان. هه‌روه‌كو مریشك مرۆڤت بۆ سه‌رده‌بڕن و به چه‌قۆ و نێزه سكی ژن و مناڵت بۆ هه‌ڵده‌دڕن. هه‌وه‌ها ڕشتنی خوێنی هه‌زاران به‌ڵكو ملیۆنه‌ها كه‌سی بێتاوان بی ئه‌وه‌ی ئاگایان له هیچ شتێك هه‌بێت، كاتێك چاو ده‌كه‌نه‌وه ئه‌زانن له قیامه‌تن!! هه‌روه‌ها به‌رده‌وام بونی ئه‌م جه‌نگه تا زه‌ره‌ر به سه‌رجه‌م گرۆی مرۆڤایه‌تی ده‌گه‌یه‌نێت، هه‌روه‌ها نابێت به‌ته‌ما بیت بوه‌ستێت، چونكه نه ئاشتیان ده‌وێت نه ڕیككه‌وتن.\nئایا هه‌ڵوێستی ئیسلام چییه‌له‌به‌رامبه‌ر ئه‌م جه‌نگانه‌وه؟ هه‌ڵویستی موسڵمانانمان مه‌به‌ست نیه، چونكه باوی (من وتم) نیه ئه‌مڕۆ موسڵمانێك لێدوانێك ده‌دات به‌یانی و دوو به‌یانی ده‌بێت لێی په‌شیمان ببێته‌وه و ته‌ئویل بۆ قسه‌كانی بهێنێته‌وه چونكه ئه‌م سه‌رده‌مه باوی تاكه‌كه‌س نییه‌و تاكه‌كه‌س قسه‌كانی هیچ ئه‌رزش و بایه‌خێكی نییه به‌ڵكو باوی كۆمه‌ڵ و شورایه. هه‌ڵویستی ئیسلام له‌م جه‌نگانه‌دا ئه‌وه‌یه كه ئایینی پیرۆزی ئیسلام و قورئانی پیرۆز له‌م چه‌شنه جه‌نگه به‌رییه نابێت ئیسلام بخزێنرێته ناو ئه‌م جه‌نگانه‌وه. چونكه ئه‌م جه‌نگه له‌گه‌ڵ هیچ یاسایه‌كی دادپه‌روه‌ری و نه له‌گه‌ڵ مرۆڤایه‌تی و نه له‌گه‌ڵ هیچ ده‌ستورێكی ڕاستی و یاساكانی مافی مرۆڤ ناگونجێت و یه‌ك ناگرێته‌وه. حه‌ق نیه كه‌س به‌ناوی ئیسلامه‌وه وه‌ڵامی پرسیاره بێتامه‌كانی ناو بازاڕی سیاسه‌ت بداته‌وه. بچوكترین و كورت ترین باڵا ئه‌مڕۆ باڵای ئیسلامییه‌كانه كه شه‌ریعه‌تی پیرۆز به‌هی خۆیان ده‌زانن، هه‌ر بۆیه باڵای ئیسلامیشیان وه‌كو باڵای خۆیان لێكردووه، (فڕین الپری من الپریا؟؟)\nئاینی ئیسلام و قورئانی پیرۆز دانابه‌زنه ئاستی ئه‌و زه‌لیلیه‌ی كه یارمه‌تی ئه‌وانه بده‌ن كه له‌و جه‌نگانه‌دا به‌شدارن چونكه ئه‌وانه‌ی له‌م به‌زمانه تێوه‌گلاون فیرعه‌ونایه‌تییه‌كی سامناكیان پێیه. به‌رژه‌وه‌ندی په‌رستییه‌كی سه‌یروسه‌مه‌ره به به‌سه‌ر هه‌موو لایه‌نه‌كانی جه‌نگدا زاڵه، بۆ نمونه له جه‌نگه‌كانی عێراق- ئێران و عێراق-كوه‌یت و عێراق –امریكا فیشه‌كێك به‌ر وه‌زاره‌تی نه‌وت نه‌كه‌وتووه و نه‌وتخانه‌كان سه‌لامه‌تن له به‌ر ئه‌وه‌ی نه‌وته‌كه هی ئێمه نیه‌و خاوه‌نی خۆی ده‌یپارێزێت كه جوله‌كه‌یه. سه‌ره‌ڕای هه‌موو ئه‌مانه هیچ لایه‌نێك ده‌ستی یارمه‌تی نه بۆ ئیسلام نه‌بۆ قورئان درێژ ناكات واته داوای یارمه‌تی و كۆمه‌ك له‌و دوانه ناكات، وه هه‌موشی قورئان و ئیسلام به‌كارده‌هێنێت بۆ به‌رژه‌وه‌ندی خۆی، بی ئه‌وه‌ی ئاوڕ به‌لای قورئاندا بده‌نه‌وه كه بانگی گه‌ردوون ئه‌كات و ڕێنمایی سه‌رجه‌م گرۆی مرۆڤ ده‌كات. وه قورئانیش هه‌رگیز مل بۆ ئه‌وه نادات پاڵ به شمشێری سته‌مكارانه‌وه بدات كه هه‌ویره‌كه‌ی به خوێنی ملیۆنان كه‌سی بێتاوان شێلراوه. وه نابێت شوێنكه‌وتوانی قورئانیش پاڵ بده‌ن به‌و سته‌مكارانه‌وه كه هیچ به‌زه‌ییه‌ك له ده‌ستورو یاساكانیاندا نییه. له‌م نێوه‌نده‌شدا پرسیاری بچوك ده‌كرێت ئه‌ی نابێت موسڵمان مه‌وقفی هه‌بێت؟ ئایا چی جۆره هه‌ڵوێستێكمان هه‌بێت كه بێباوه‌ڕان له لوتكه‌ی هێزو ده‌سه‌ڵاتدان و ئێمه‌ش به‌ده‌ستی به‌تاڵ و، هه‌روه‌كو هه‌ڵوێستی مێروله‌یه‌ك به‌رامبه‌ر فیلێك وایه!!! ده‌بێت بی ده‌نگ بین و ته‌نها پشت به توانستی خوای گه‌وره ببه‌ستین. ئه‌و توانستی خوایه‌ش به‌په‌له په‌لی من و تۆ نابێت خوای گه‌وره خوایه‌تی ده‌كات كاتێك فیرعه‌ون نێرینه‌كانی به‌نی ئیسرائیل سه‌رده‌بڕێت و كچه‌كانیان ده‌هێڵێته‌وه داوای یارمه‌تی و كۆمه‌ك له خوای گه‌وره ده‌كه‌ن. خوای گه‌وره‌ش مناڵێك ڕزگار ده‌كات له سه‌ربڕینی ئالی فیرعه‌ون و سروش بۆ دایكی ده‌كات بچێت له ماڵی فیرعه‌ون شیری پی بدات. ئه‌مه‌یه كۆمه‌ك و هاوكاری خوای گه‌وره ده‌بێت چه‌ند ساڵی پی چوبێت تاوه‌كو حه‌زره‌تی موسا گه‌وره بوبێت و بوبێت به په‌یامبه‌ر و چه‌ند ساڵ ململانێی فیرعه‌ونی كردبێت تا ئه‌وه‌ی فیرعه‌ون له ناو چوو. ئێستا موسڵمان داوا له خوای گه‌وره ده‌كات ده‌یه‌وێت یه‌كسه‌ر بۆ به‌یانی دوژمن قه‌ڵاچۆ كرابێت!!! شتی وا له یاساو ده‌ستوری خوای گه‌وره‌دا نییه ئه‌و خوایه‌تی ده‌كات و هه‌موو شتێك به پله‌به‌ندی ده‌سازێنێت.\nئایا هه‌ڵوێستی ئیلحاد و بێباوه‌ڕی له‌م جه‌نگانه‌دا چییه؟ نابێت موسڵمان به‌ته‌مای ئه‌وه بێت ئیلحاد له‌ناوچاوی خۆی بنوسێت (انا ملحد) ودوای بێت بڵێت موسڵمانان له‌گه‌ڵ ئێوه جه‌نگ ده‌كه‌م!!! به‌ڵكو دوو هه‌ڵوێستی زۆر ترسناكی هه‌یه یه‌كه‌میان ئه‌و ئیلحاده ئه‌ڕوات پاڵ ئه‌دات به یه‌كێك له دوو هێزه‌كه‌وه ئیشی ئه‌و ته‌ها هاڕینی موسڵمانانه خه‌ڵك ئه‌كوژێت مزگه‌وت ئه‌ڕوخێنێت به‌رده‌وام خه‌ریكی كاولكارییه. وا له موسڵمانان ده‌كات بچن پاڵ به لایه‌نی به‌رامبه‌ره‌وه بده‌ن، ئێمه نازانین لایه‌نی به‌رامبه‌ریش هه‌ر هی خۆیه‌تی، نابێت له داخی ئه‌م بچیت پشتی ئه‌و بگریت چونكه له هه‌ردوولا موسڵمان هاڕینه. دووه‌م هه‌ڵوێستی ئیلحاد ده‌چێت جلوبورگی نیفاق ده‌پۆشێت خۆی له‌به‌رگی ئاییندا پیشانی موسڵمانان ده‌دات ده‌چێته سه‌ر مینبه‌ر و وه‌ك خه‌لیفه‌ی موسڵمانان وتار ده‌دات هه‌موو ئیسلامی له‌به‌ره و فه‌رموده‌ی وا ده‌هێنێته‌وه هیچ موسڵمانێك نه‌یبیستووه و هه‌موو قورئانی له‌به‌ره. كه ئه‌مه‌ی كرد دۆسته‌كانی تۆ ده‌ناسێت ده‌چێت له پشته‌وه دۆسته‌كانی خۆت ده‌دات به گژتاو ده‌یكات به دوژمنت، وه‌ك جه‌نگه‌كانی كورد- كورد، جه‌نگی عه‌ره‌ب- عه‌ره‌ب جه‌نكی موسڵمان- موسڵمان هه‌موو ئه‌م جه‌نگانه به‌رپا ده‌كات. لێره‌دا موسڵمان ده‌بێت به خاوه‌نی دوو تاوان یه‌كه‌م خۆی دووه‌م دۆسته‌كه‌ی، واته ویزری هه‌ردوكیان ده‌كه‌وێته سه‌رشانی.\nله كۆتاییدا ئه‌ركی سه‌رشانی موسڵمانان چییه؟ ته‌نهاو ته‌نها ئیمان به‌ڵام كه‌م كه‌س هه‌یه بزانێت ئیمان چییه. ئیمان بریتییه له ناسینی خوای گه‌وره به حق الیقین، ناسینی هه‌ردوو قورئانه‌كه قورئانی بینراو كه گه‌ردوونه و قورئانی نوسراو كه مێحفی شه‌ریفه هیچیان له هیچیان كه‌متر نین، هه‌روه‌ها ناسینی مرۆڤه كه كه گه‌ردونی بچوكی پی ده‌وترێت و ناسینی گه‌ردون كه مرۆڤی گه‌وره‌ی پی ئه‌وترێت. پاشان ناسینی نبوه‌ت و جیاكردنه‌وه‌یه‌تی له نه‌بی چونكه نه‌بی شه‌خێێكه به‌ڵام نبوه‌ت شه‌هاده‌ی پێغه‌مبه‌رایه‌تییه‌و خوای گه‌وره خه‌ڵاتی هه‌ڵبژارده‌كانی خۆی ده‌كات. ته‌وحید و میعراج و قه‌ده‌ر و حه‌شری جیسمانی و زیندوو بونه‌وه‌و جوزئی ئیختیاری و ده‌یان لق و پۆپی تر كه ناكرێت لێره‌دا هه‌مووی باس بكرێت. كاتێك پێمان ده‌وترێت ئیماندار ده‌بێت كوفرو ئیلحاد به ڕه‌گو ڕیشه‌یه‌وه ده‌ربهێنین و بیده‌ین به‌ده‌ستی به‌رامبه‌ره‌كه‌مانه‌وه و بڵێین فه‌رموو ئه‌مه‌یه كوفرو ئیلحاد. دواتر نابێت بایه‌خ به‌و كاروبارانه بدرێت كه ڕوو ده‌دات ده‌بێت موسڵمان خۆی بكات به كه‌ڕه‌ی ناو فه‌ره‌نجی واته هیچ له‌و هه‌واڵه بێتامانه نه‌بیستێت. وه نابێت موسڵمان خۆی له هیچ دا هه‌ڵبقورتێنێت، ئه‌م به‌یانیه ده‌ده‌ینه پاڵ یه‌كێك بۆ سبه‌ی ده‌چینه پاڵ لایه‌نێكی تر، وه نابێت به حه‌زو شه‌وقه‌وه بۆ ئه‌و جۆره جه‌نگانه بڕوانین. له كۆتایدا نورسی به قوتابیه‌كانی ده‌ڵێت مافی خۆمه نه‌ك په‌نجا ڕۆژ به‌ڵكو په‌نجا ساڵیش بۆ ئه‌و جه‌نگ و هه‌راو ئاشوبانه نه‌ڕوانم، دواتر ده‌ڵێت ده‌ی خۆ ئێوه بۆ ئه‌و جه‌نگانه‌تان ڕوانی چیتان قازانج كرد؟؟ جگه له گوناه چیتان ده‌ست كه‌وت؟ منیش بۆم نه‌ڕوانی چیم زه‌ره‌ر كرد؟.\nئیمان یه‌كه‌م وه‌زیفه‌ی موسڵمانانه ده‌بێت ببێت به كاڵای به‌ری هه‌موو موسڵمانێك، پێغه‌مبه‌ر ێلی الله علیه وسلم به سیازده ساڵ قۆناغی ئیمانی له مه‌ككه ته‌واو كرد دوای ئه‌وه باسی حوكم و شه‌ریعه هات. له‌وانه‌یه له‌م زه‌مه‌نه‌ی ئێمه‌دا قۆناغی ئیمان پێویستی به سه‌دوسی ساڵ هه‌بێت تا ئه‌وه‌ی ئیمانداران بتوانن له‌سه‌ر پێی خۆیان بوه‌ستن.\nسه‌رحه‌د یونس محمد\nسه‌رچاوه// پاشبه‌نده‌كان/ به‌رگی پێنجه‌می په‌یامه‌كانی نوور / بدیع الزمان سعیدی نورسی.


شاری وهانی چین قەدەغەی هاتووچۆی لەسەر هەڵگیرا – کوردی – RojNews.News\n22/06/2020 - 12:33:45 pm\nچوؤرشەممە, 8 أبر 2020 – 09:50 ڕۆژنیوز-ناوەندی هەواڵەکان\nلەگەڵ ترسی زۆریان لە بڵاوبوونەوەی شەپۆلی دووەمی ڤایرۆسی کۆرۆنای نوێ، دەسەڵاتدارانی شاری وهانی چین ڕێگاکانی دەرەوەی شاریان کردەوە و بەیانی ئەمڕۆ یەکەم شەمەندەفەر بە ٥٥ هەزار سەرنشینەوە گەشتی خۆی بەرەو شارەکانی دیکەی وڵات دەستپێکرد.\nوهان کە ١١ ملیۆن دانیشتوانی هەیە، ڕۆژی ٢٣ی مانگی یەکی ئەمساڵ کەرەنتینە کرا، پاش ئەوەی لە کۆتاییەکانی ساڵی ڕابردوو ڤایرۆسی کۆرۆنا تیایدا بۆ یەکەمجار سەریهەڵدا و دواتر بە جیهاندا بڵاوبوویەوە.\nبەرەبەیانی ئەمڕۆ ڕێگای خێرای دەرەوەی وهان بۆ هاتنە ناوەوەو چوونە دەرەوە کرایەوە، یەکەم گەشتی شەمەندەفەر بۆ دەرەوەی شارەکە بە ٥٥ هەزار سەرنشینەوە ئەنجامدرا، کە زۆربەیان ئەو کەسانە بوون کە لە ماوەی ٧٦ ڕۆژی کەرەنتینەدا لە شارەکە گیریان خواردبوو.\nژمارەی گیانلەدەستدان بەهۆی کۆرۆناوە لە شاری وهان گەیشتە دوو هەزار و ٥٧١ کەس، ئەوەش ٨٠%ی ڕێژەی مردووانی وڵاتەکەیە بە ڤایرۆسەکە.\nدوێنێش بۆ یەکەمجار لەدوای تەشەنەسەندنی ڤایرۆسەکە و کۆنترۆڵکردن لەماوەی سێ مانگدا، هیچ حاڵەتێکی گیان لەدەستدان بە ڤایرۆسەکە لە چین تۆمار نەکرا، لەگەڵ ئەوەشدا هێشتا دەسەڵاتدارانی چین ترسیان لە بڵاوبوونەوەی شەپۆلی دووەمی ڤایرۆسەکە هەیە بەبێدەنگی، لەکاتێکدا تا ئێستا زیاتر لە هەزار حاڵەتی توشبوون تۆمار کراوە بەبێ ئەوەی هیچ نیشانەیەکیان تێدا دەرکەوێت.


kurdiu 27/05/2019 - 10:18 بڵاوکراوەتەوە لە هەواڵ/كوردستانی\nئەندامێكی لیژنەی دارایی پەرلەمانی عێراق ئاشکراى دەکات، وەزارەتی دارایی عێراق لەئێستادا خەریكی ئامادەكاری و پلاندانانە بۆ دابەشكردنی مووچەی فەرمانبەرانی عێراق بەگشتی، بە هەرێمی كوردستانیشەوە بۆ ئەوەى پێش جەژن مووچە دابەش بکرێت.\nد.ئەحمەد سەفار ئەندامی لیژنەی دارایی پەرلەمانی عێراق بە ناس كوردی ڕاگەیاند: “لەئێستادا وەزارەتی دارایی عێراق سەرقاڵى خۆ ئامادەكردن و پلاندانانە بۆ دابەشكردنی مووچەى فەرمانبەرانی عێراق بە گشتی، لە نێوانیدا ناردنی مووچەی فەرمانبەرانی هەرێمی كوردستان پێش چەژنی ڕەمەزان”.\nئەو پەرلەمانتارە کوردەى پەرلەمانى عێراق ئاماژەى بەوەشکرد، هێشتا ناردنی مووچەی فەرمانبەرانی هەرێم لەپێش جەژندا یەكلا نەبووەتەوە و پێدەچێت بكەوێتە پاش پشووەکانى جەژنەوە، چونکە وەزارەتى دارایی تا ئێستا مووچەى فەرمانبەرانى عێراقیشى دابەش نەکردووە.\nبڕیارە ئەمڕۆ وەزیرى دارایی هەرێم و وتەبێژى حکومەت، لە کۆنگرەیەکى ڕۆژنامەوانیدا باس لەو پارانە بکەن کە وەک مووچە لەلایەن بەغدادەوە ڕەوانەى هەرێم کراوە.


📝 هەپەگە دەربارەی کاری 'سیخوڕی' راگەیاندراوێکی بڵاوکردەوە بەڵگەنامەکان\n📅 کاتی تۆمارکردن Jul 2 2018 10:49PM\nفەرماندەیی ئەیالەتی سەرحەد-ی هێزەکانی پاراستنی گەل [ زۆرتر... 👁] ✖ ✖ ✖ 0 1 ✔ 93% ✍ هـ.ب. 2-7-2018 22:49:39\n📝 هەپەگە: جە جۆلەمێرگ، مێردین، بەدلیس ژمارێۋ سەربازێ تورکیای کوشیێ 02-07-2018 بەڵگەنامەکان\n📅 کاتی تۆمارکردن Jul 2 2018 10:43PM\nدلێگەو یاۋنەری و چاپەمەنی هێزەکا پارێزنای گەلی-هەپ [ زۆرتر... 👁] ✖ ✖ ✖ 0 0 ✔ 99% ✍ هـ.ب. 2-7-2018 22:43:56


کوردیپێدیا - ئیمام شافیعی مەزنترین فەقیهی ئیسلام\n📕 ئیمام شافیعی مەزنترین فەقیهی ئیسلام | پۆل: پەڕتووکخانە | زمانی بابەت: 🏳 کوردیی ناوەڕاست\nئیمام شافیعی مەزنترین فەقیهی ئیسلام\n 👪 تۆڕی کۆمەڵایەتی | 🏳 کوردیی ناوەڕاست | شیخ احمد کاکە محمود\n1. 👁 ژیاننامەی ئیمام شافیعی\n1. 👁 حەبیب محەمەد سەعید\n➕ ئەم بابەتە لەلایەن: (زریان سەرچناری)ەوە لە: Mar 30 2019 3:25PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Apr 5 2019 4:06PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Apr 11 2021 7:41PM باشترکراوە\n📷 فایلی وێنە 1.0.1 91 KB Feb 3 2021 9:06PM زریان سەرچناری\n📊 ئامار بابەت 382,520


هێزه سیاسییه‌كانی شیعه: ئه‌نجامه‌كانی هه‌ڵبژاردن قبوڵ ناكه‌ین\nته‌ندروستی هۆشداری له‌گواستنه‌وه‌ی كۆرۆنای ئۆمیكرۆن بۆ عێراق ده‌دات\nبه‌های دراوه‌كانی له بازاڕه‌كانی هه‌رێمی كوردستان\nواشنتن بۆ یه‌كه‌مجار له ساڵی 1996ەوە باڵیۆزی خۆی له سودان دەستنیشان دەکات\nنێچیرڤان بارزانی: به‌رده‌وامی په‌لاماره‌كانی داعش په‌یامێكی جدی ترسناك و هه‌ڕه‌شه‌یه‌كی راسته‌قینه ده‌هێننه ئاراوه\nبومه‌له‌رزه‌یه‌ك له باشوری رۆژهه‌ڵاتی ئێران رویدا\nمه‌حمود سه‌نگاوی له‌باره‌ی په‌لاماره‌كه‌ی داعش بۆ سه‌ر پێشمه‌رگه بۆ خه‌ندان ده‌دوێت\nعێراق؛ "بازرگانێكی مه‌ترسیدار"ی مادده‌ی هۆشبه‌ر ده‌ستگیركرا\n11:22 - 13/10/2021\nهێزه سیاسییه‌كانی شیعه جگه له ره‌وتی سه‌در كه موقته‌دا سه‌در سه‌رۆكایه‌تی ده‌كات، كۆده‌نگیه‌كیان له‌ژێر ناوی "هه‌ماهه‌نگی هێزه سیاسییه‌كان" پێكهێنا و ئه‌نجامه‌كانی هه‌ڵبژاردنی پێشوه‌ختی په‌رله‌مانی عێراقیان ره‌تكرده‌وه و راشیانگه‌یاند، "ئه‌نجامه‌كانی هه‌ڵبژاردن قبوڵ ناكه‌ین و هه‌مو ڕێوشوێنێكی پێویست ده‌گرینه‌به‌ر بۆ ڕێگریكردن له ده‌ستكاریكردنی ده‌نگی ده‌نگده‌ران".\nهه‌ریه‌ك له هێزه سیاسییه‌كانی (فه‌تح، ده‌وڵه‌تی یاسا، عه‌سائیب ئه‌هل حه‌ق و كه‌تائیبی حزبوڵا و ژماره‌یه‌ك ره‌وتی دیكه) كۆده‌نگیه‌كیان له‌ژێر ناوی (هه‌ماهه‌نگی هێزه سیاسییه‌كان) پێكهێنا و له‌راگه‌یه‌ندراوێكی هاوبه‌شدا رایانگه‌یاند، به مه‌به‌ستی مسۆگه‌ركردنی پرۆسه‌ی دیموكراسی و متمانه و به‌دیهێنانی پابه‌ندی هه‌ڵبژاردنی پێشوه‌خته كه له‌لایه‌ن مه‌رجه‌عی باڵای ئاینیه‌وه داوا ده‌كرێت، جه‌خت له‌سه‌ر هه‌ڵبژاردنێكی ئازاد و ئارام و دادپه‌روه‌رانه ده‌كه‌ینه‌وه، به‌مه‌به‌ستی زاڵبون به‌سه‌ر ئه‌و گومان و كێشه گه‌ورانه‌ی كه له هه‌ڵبژاردنی ساڵی 2018دا په‌ره‌یان سه‌ند و چه‌ندین روداوی ناخۆشیان لێكه‌وته‌وه.\nبه‌مه‌به‌ستی پشتگیریكردنی پرۆسه‌ی دیموكراسی و پاكی هه‌ڵبژاردنه‌كان چه‌ندین تێبینی ته‌كنیكیمان پێشكه‌ش به‌كۆمسیۆنی هه‌ڵبژاردنه‌كان كردوه\nئه‌وه‌شیانخسته‌ڕو، به‌مه‌به‌ستی پشتگیریكردنی پرۆسه‌ی دیموكراسی و پاكی هه‌ڵبژاردنه‌كان چه‌ندین تێبینی ته‌كنیكیمان پێشكه‌ش به‌كۆمسیۆنی هه‌ڵبژاردنه‌كان كردوه و كۆمیسیۆن به‌ڵێنی پێداین، هه‌مو ئه‌و كێشانه سه‌رجه‌م كێشه‌كان چاره‌سه‌ر بكات، به‌ڵام پابه‌ند نه‌بوه به‌و هه‌مو ڕێكاره یاساییانه‌ی پێشتر رایگه‌یاندبو، به‌و پێیه‌ش ناڕه‌زایه‌تی خۆمان دژی ئه‌و ئه‌نجامانه ڕاده‌گه‌یه‌نین و قبوڵیان ناكه‌ین و هه‌مو ڕێوشوێنێكی پێویست ده‌گرینه‌به‌ر بۆ ڕێگریكردن له ده‌ستكاریكردنی ده‌نگی ده‌نگده‌ران".\nئه‌مه‌ش له دوای ئه‌وه‌دێت كه ئه‌نجامه سه‌ره‌تاییه‌كانی هه‌ڵبژاردنی پێشوه‌ختی په‌رله‌مانی عێراق رۆژی 11ی ئه‌م مانگه راگه‌یه‌ندرا و هێزه سیاسییه شیعیه‌كان جگه له ره‌وتی سه‌در ده‌نگه‌كانیان به‌رێژه‌یه‌كی به‌رچاو كه‌می كرد، به‌جۆرێك هاوپه‌یمانی فه‌تح 14 كورسی په‌رله‌مانی به‌ده‌ستهێنا له‌كاتێكدا له هه‌ڵبژاردنی 2018 له په‌رله‌مان 48 كورسی به‌ده‌ستهێنابو.


وەزارەتی کار: هیچ وادەیەک بۆ دەستپێکردنەوەی پێدانی قەرزی بچووک دیارنەکراوە\nشادان قادر 06/10/2020 - 00:51 ئابووری/كوردستان\nوەزارەتی کار و کاروباری کۆمەڵایەتی حکوومەتی هەرێمی کوردستان، بە هۆی بڵاو بوونەوەی پەتای کۆڕۆناوە وەرگرتنەوەی قەرزی بچووکی هەڵپەسارد، گوتەبێژی وەزارەتەکەش لە بارەی دەستپێکردنەوەی وەرگرتنەوەی قەرز لە هاووڵاتیان ڕوونکردنەوە دەدات.\nئاریان ئەحمەد، گوتەبێژی وەزارەتی کار و کاروباری کۆمەڵایەتی حکوومەتی هەرێمی کوردستان، بە (باسنیوز) ی ڕاگەیاند: "بەهۆی بڵاوبوونەوەی پەتای کۆڕۆناوە وەزارەتی کار و کاروباری کۆمەڵایەتی حکوومەتی هەرێمی کوردستان بابەتی وەرگرتنەوەی قەرزی هەڵپەسارد، چونکە ئەو کەسانەی کار دەکەن بە هۆی کۆڕۆناوە بازاڕی کاریان وەستا و نەیانتوانیوە وەکو پێویست کار بکەن بۆ دانەوەی قەرزەکانیان، ماوەیەک بەشێوەیەکی کاتی وەرگرتنەوەی قەرز لە هاووڵاتیان ڕاگیراوە، لە داهاتوودا دەست دەکرێتەوە بە وەرگرتنەوەی ئەو قەرزانە، بەڵام تا ئێستا کاتێک دیارینەکراوە بۆ دووبارە دەستکردن بە پێدانەوەی قەرز بە گەنجان".\nڕاشیگەیاند: "تاوەکو ئێستا بڕێکی زۆر باش لە قەرزی بچوک وەرگیراوەتەوە و گەڕاوەتەوە بۆ خەزێنەی حکوومەت، ئەگەر بێت و هەرێمی کوردستان ئەو بارودۆخەی پەتای کۆڕۆنا تێپەڕێنێت پێشبینی دەکەین دووبارە پێدانی قەرزی بچووک دەست پێبکاتەوە".\nگوتیشی: "پێش بڵاو بوونەوەی پەتای کۆڕۆنا جوڵەیەکی زۆر باش دروست بوو لە گەڕاندنەوەی قەرزی بچووک و گەڕاندنەوەی قەرزەکان زۆر باشتر بوو لەوەی ئێمە پێشبینیمان بۆ کردبوو، ئەوانەی پێشتر لەو قەرزە سوودمەند بوون بەردەوام قیستەكانیان دەگەڕاندەوە".


سڵاو ئه‌ی په‌یامبه‌ره خه‌مبه‌ره‌كه‌م!\nفەزڵی سڵاوات دان لەسەرپێغەمبەر (صلى الله عليه وسلم)\nخوای گه‌وره و فریشته‌كانی دروود و سه‌ڵه‌وات له‌سه‌ر پێغه‌مبه‌ر (صلی الله علیه وسلم) ده‌ده‌ن\nخۆشویستی پێغه‌مبه‌ر (صلى الله عليه وسلم) لای سه‌له‌ف\nهاوپۆلی بابه‌ته‌کان » پێغه‌مبه‌ری خوا » خۆشویستنی پێغه‌مبه‌ر(٢١)\nدانراوه له‌لایه‌ن: عیرفان ئه‌حمه‌د كاكه مه‌حموود ڕێكه‌وت: ٢/٥/ ٢٠١٢\nله‌م زه‌مه‌نی بێخه‌لافه‌تییه‌دا، له‌م زه‌مه‌نی غوربه‌ت و بێكه‌سییه‌دا، له‌م زه‌مه‌نی عه‌وله‌مه‌دا، له‌م زه‌مه‌نی هێرش و داگیركردنی وڵاتانی ئیسلامییه‌دا، هه‌موو ساڵێك و ته‌نانه‌ت هه‌موو مانگ و ڕۆژ و چركه‌یه‌كیش كه ده‌كه‌ومه یادی جه‌نابتان ئه‌ی پێغه‌مبه‌ر، ئیتر خه‌م و غوربه‌تییه‌كه‌ی خۆمم تا ئه‌ندازه‌یه‌ك له‌بیر ده‌چێته‌وه و ده‌كه‌ومه یادی ئه‌و ڕۆژانه‌ی كه به‌ڕێزتانیان تیا ئه‌شكه‌نجه و ئازار ده‌دا و ئه‌وه‌ی ئه‌هلی كوفر و شیركی ئه‌م سه‌رده‌مه‌ی ئێستا به ئه‌هلی ئیسلام و موسوڵمانانی ده‌كه‌ن، هه‌مان شێوه‌ش به ئێوه‌ی به‌ڕێزیشیان ده‌كرد و بێ هیچ شه‌رم و حیسابكردن بۆ كه‌سایەتی و بنه‌ماڵه و عه‌شیره‌ت، ئه‌وه‌ی ویستیان به‌رامبه‌رت ئه‌نجامیان دا!\nهه‌رگیز له‌یادمان ناچێت ئه‌و ڕۆژانه‌ی كه هه‌رجاره و جه‌نابتانیان به درۆزن و شێت و ساحیر و جادووگه‌ر ناوزه‌د ده‌كرد! هه‌رگیز له‌یادمان ناچێت ئه‌و ڕۆژانه‌ی كه جه‌نابتان له‌ده‌وری كه‌عبه‌ی پیرۆز نوێژتان ده‌خوێند و سوجده‌تان بۆ خوای تاقانه ده‌برد، ئه‌وان هاتن پیسایی و ناوسكی وشتریان به‌سه‌ردا ده‌كردی! هه‌رگیزاوهه‌رگیز له‌یادمان ناچێت كه سه‌رانی شیرك و بتپه‌رستی بۆ ماوه‌ی سێ ساڵ له شیوی ئه‌بووتالیب جه‌نابتان و ماڵومناڵ و خزم و كه‌سوكار و یاوه‌رانت له هه‌موو جۆره جموجۆڵێك ته‌نانه‌تی له كڕین و فرۆشتن و خواردن گه‌مارۆیان دابوون و گریان و زاریی مناڵان له‌چوارده‌وری مه‌ككه ده‌بیسرا. وه خه‌ریك بوو زۆرێك له كه‌سوكار و یاوه‌رانت له‌برسا ده‌مردن!!! هه‌رگیز له‌یادمان ناچێت كه چ ئازار و ئه‌شكه‌نجه‌یه‌كی یاوه‌رانتانیان ده‌دا و ئه‌وه‌ی ویژدانی مرۆڤایه‌تی قبووڵی نه‌ده‌كرد، ئه‌وان به‌رامبه‌ریان ئه‌نجامیان ده‌دا. وه هه‌رگیز ده‌ربه‌ده‌ری و غه‌ریبییه‌كه‌تم له‌یاد ناچێت كه ئه‌هلی تائیف چییان به‌رامبه‌ر كردی و ده‌ستوپێی موباره‌كتیان خوێناوی كرد و دواتر به چ شێوه‌یه‌ك و به چ حه‌سره‌ت و بێتاقه‌تییه‌كه‌وه به‌هه‌رشێوه‌یه‌ك بوو توانیت بگه‌ڕێیته‌وه شاری مه‌ككه. هه‌رگیز له‌یادمان ناچێت ده‌ربه‌ده‌ری و ئاواره‌ییی به‌ڕێزتان كه به‌و پێیه موباره‌كانه‌ت له‌گه‌ڵ هاوڕێ خۆشه‌ویسته‌كه‌تدا زیاتر له ٤٥٠ كیلۆمه‌ترت له مه‌ككه‌وه بۆ مه‌دینه بڕی و وڵات و ماڵومناڵی خۆتت به‌جێ هێڵا.\nپێغه‌مبه‌ره‌كه‌م، نووری چاوه‌كانم، ئێستاش ئوممه‌تت له زه‌مه‌نی غوربه‌تدا ده‌ژی و له‌ماوه‌ی ئه‌م ١٠٠ ساڵه‌ی ڕابوردوودا هه‌رگیز به‌قه‌ده‌ر ئێستا ئوممه‌تی ئیسلام وای به‌سه‌ردا نه‌هاتووه و بێ‌ناز نه‌بووه! ته‌نانه‌ت له زه‌مه‌نی هۆلاكۆشدا كه زیاتر له ٢ ملیۆن مرۆڤ له‌سه‌ر ده‌ستی ئه‌وان له به‌غداد كوژرا، هه‌رگیز ئه‌وه‌نده ئوممه‌تی ئیسلام لاواز و بێده‌سه‌ڵات نه‌بووه!! بۆیه دڵه‌كانمان پڕه و چاوه‌كانمان پڕله‌فرمێسكه بۆ ئه‌و غوربه‌ته‌ی كه تێیكه‌وتووین.\nسه‌ركرده‌كه‌م، ئه‌وه‌نده خۆت به‌ئازار و به‌خه‌م بووی، دڵم نایه هه‌واڵی بێنازیی ئه‌م ئوممه‌ته بێسه‌ره بێخاوه‌نه‌ت، بۆ باس بكه‌م. نازانم چۆن و له‌كوێوه ده‌ست پێبكه‌م؟! نازانم هه‌واڵی فه‌له‌ستین یان عێراق و سووریا و لیبیا، یان هه‌واڵی میسر و توونس و پاكستان و ئه‌فغانستانت بۆ بگێڕمه‌وه؟!\nنازداره‌كه‌م، ئه‌وه‌ی ئه‌هلی كوفر و شیرك به‌تایبه‌ت ئه‌مریكا و هاوكارانی به‌م وڵاته ئیسلامییانه‌یان كردووه، مه‌گه‌ر ته‌نها سه‌رانی قوره‌یشی بێویژدان به‌رامبه‌ر به جه‌نابت و یاوه‌رانتانیان كردبێت!! بۆیه نامه‌وێ له‌وه زیاتر خه‌مبارتر و بێتاقه‌تترت بكه‌م. ته‌نها ئه‌وه‌نده نه‌بێت كه ده‌ڵێین: (انما أشكو بثي وحزني الی الله).\nسه‌روه‌ره‌كه‌م، به له‌دایكبوونت مرۆڤایه‌تی له تاریكی و گومڕایی و خۆخۆری ڕزگاری بوو. مافی گه‌وره و بچووك و پیر و گه‌نج و ئافره‌تت دیاری كرد و هه‌مووی به‌پێی مافی خۆیان تاجی زێڕینت نایه سه‌ریان. بێ له‌وانه سوو و ڕیباخۆریت له‌ڕیشه ده‌رهێنا و مافی قه‌رزدار و هه‌ژارانت گه‌ڕانده‌وه. له هه‌موو گرنگتر به‌نده‌كانت له به‌ندایه‌تیی به‌نده‌وه لادا بۆ به‌ندایه‌تیی خوای تاك و ته‌نها، كه ته‌نها ئه‌وه‌ش بوو كه ئه‌وكات و به ئێستاشه‌وه ئه‌هلی كوفر و شیرك لێیده‌ترسێن. بێگومانیشم كه هێڵی سووری نێوان ئیمان و كوفر ته‌نها ئه‌وه بووه، كه خۆی له وشه‌ی تەوحیددا ده‌بینێته‌وه: (لااله الا الله). ئه‌گه‌ر ئه‌م مه‌سه‌له‌ی یه‌كتاپه‌رستییه گرنگ نه‌بوایه، پێغه‌مبه‌ری نازدار هه‌رگیز خۆی و ماڵومناڵ و یاوه‌رانی نه‌ده‌خسته ناو گه‌مارۆی سێ ساڵی ڕه‌به‌قی برسییه‌تی و بێخانه‌ولانه‌یییه‌وه، كه برسییه‌تی وای كردبوو گریان و زاریی ژن و منداڵ له شیوی ئه‌بووتالیب ده‌گه‌یشته سنوور و چوارده‌وری مه‌ككه! بۆیه ئه‌وه‌ی گرنگ و جێی باسوخواست بێت ته‌نها ئه‌وه‌یه كه ده‌بێت ئێمه‌ی شوێنكه‌وته‌ی ئه‌و پێغه‌مبه‌ره سه‌روه‌ره زۆر گرنگی به‌و بابه‌ته هه‌ستیاره بده‌ین و خۆمان بۆ مه‌سه‌له‌ی یه‌كتاپه‌رستی یه‌كلا بكه‌ینه‌وه! به‌تایبه‌ت زانایان و بانگه‌وازكاران ده‌بێت له په‌ره‌وه‌رده و پێگه‌یاندنی نه‌وه‌ی داهاتوو زۆر گرنگی به بابه‌تی ته‌وحید و بیروباوه‌ڕی ئیسلامی بده‌ن، پێش باسكردنی هه‌ر باسێكی تری به‌رنامه‌ی ئیسلام، بۆئه‌وه‌ی نه‌وه‌یه‌كی یه‌كتاپه‌رستی دامه‌زراو دروست بكه‌ین.\nدڵخۆش و دڵگه‌شین به له‌دایكبوونت سه‌روه‌ر و سه‌ركرده‌كه‌م. خوای گه‌وره له‌بری ئه‌و هه‌موو ئه‌زیه‌ت و ئه‌شكه‌نجه‌یه‌ی كه له‌پێناوی یه‌كتاپه‌رستیدا قبووڵت كرد پاداشتت بداته‌وه و ئێمه‌ی شوێنكه‌وتووانیشت شانازی به سه‌ركرده‌یه‌كی وه‌ك جه‌نابت ده‌كه‌ین.\n١٢ی ڕه‌بیعی یه‌كه‌می ١٤٣٣ی كۆچی\nid => 25646\ncategoryid => 44\ndynamicImage => 'CdPfkFmT_20120205.jpg'\nheadTitle => 'سڵاو ئه‌ی په‌یامبه‌ره خه‌مبه‌ره‌كه‌م!'\nkeyword => 'خۆشویستنی پێغه‌مبه‌ر'\nnumberofarticle => 21\n[0.58 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25646)))\n[0.74 ms] UPDATE `dangiislam_article` SET `clicked` = ? WHERE (`dangiislam_article`.`id` = 25646)\n[0.38 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25646) LIMIT 1\n[0.38 ms] SELECT `dangiislam_article`.* FROM `dangiislam_article` WHERE (id= '25646') AND (status='1') AND (title<>'0') LIMIT 1\n[0.19 ms] SELECT `dangiislam_art_cat`.* FROM `dangiislam_art_cat` WHERE (id = 44) LIMIT 1\n[14.54 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[18.12 ms] SELECT `dangiislam_article`.* FROM `dangiislam_article` WHERE (category_id = 44)\n[3.92 ms] SELECT `dangiislam_article`.* FROM `dangiislam_article` WHERE (category_id = 44) AND (id <> '25646') AND (status='1') ORDER BY `id` desc LIMIT 3\n[4.18 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25646') ORDER BY `comment_id` desc, `featured` desc\n[13.71 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 44) LIMIT 1\n[0.11 ms] SELECT `dangiislam_writer`.* FROM `dangiislam_writer` WHERE (id = 13) LIMIT 1\n1.11.3/5.3.29 Variables Debug Not authorized 16 in 57.36 ms Registry (6)«


Diplomatic Magazine | ئازاری بەندیخانە لای قانع و گۆران\nقانع م ئەمڕۆ لەزیندانا بەئازادی ئەژیم سەدهەزارلەحنەت لەوەی وانۆکەری بێگانەیە\nنوسەری کورد، پشکۆ نەجمەدین، لە کتێبی "ئەزموون و یاد"دا لە پیناسەی زینداندا دەنوسێت" زیندان: کەوڵکردنی کەرامەتە لە بەرپێی گزگلەکاندا".\nلە ژێر ڕۆشنایی ئەم پێناسەدا، ئەو شاعیرانەی کە ڕاپێچی زیندان کراون ئازاری زیندانیکردن و لێسەندەوەی ئازادییان، ڕۆحی سمیون و بەقوڵی کاریگەری کردۆتە سەریان و بۆتە هۆی ئەوەی لە هۆنراوەکانیاندا ئەو ئازارەی زیندان وێنا بکەن .\nلە چوارچێوەی ساڵەکانی تەمەنیدا، ناوبراو لە کۆتایی پەنجاکانی سەدەی ڕابردوودا بە دەست بەسەری دەبرێت بۆ زیندانی بەسرەو پاشان بۆ زیندانی عەمارەو لە وێشەوە بۆ بەغدا دەگوازرێتەوە.\nدەڵێیت ئەم شاعیرە، زیندان بڕاوە بەباڵای چارەنوسیدا، قانع، کاتێک لە ساڵی ١٩٦٠ ماڵی لە شاری سلێمانی دەبێت، لە بەندینخانەی سلێمانی وانەی بە کوردی نوسین، بە بەندییەکان دەڵێتەوە.\nهاوتای قانع، گۆرانی شاعیر، کە لە ساڵی (١٩٠٤ – ١٩٦٢ز) لە ژیاندا بووە، بەهۆی هەڵوێستەکانییەوە ٣ جار ڕاپێچی زیندان کراوە، کە جارێکیان تۆمەتی دیارنەمانی چەند دینارێك لە پارەی حکومەت لە سەر دەستی (گۆران)ی بۆ هەڵدەبەستن. شاعیر ماوەی زیندانیەکانی لە شارەکانی " سلێمانی، کەرکوک، موسڵ، دیالە، کوت" بەسەر بردووە.\nگۆران، لە قەسیدە شیعرییەکەی "لە بەندینخانە"دا کە ٥٦ دێڕە، هۆنراوەیە لە سەر بارودۆخی دەستگیرکردنی، لە چەند دێڕێکدا زیاتر لەوانی تر گوزارشت لە ئازارەکانی زیندان دەکات\n" ئەوا ئێستا باخچەی ژین و شیعر و خەیاڵی\nبوو بەژوری بەندینخانەی تاریک و خاڵی" "دێری ٧"


یەمەن.. لە ١٠ ساڵی رابردوودا ٤٤ رۆژنامەنووس کوژراون - پرس میدیا\nHome جیهان سڵایدشۆو گرنگ هەواڵ یەمەن.. لە ١٠ ساڵی رابردوودا ٤٤ رۆژنامەنووس کوژراون\nیەمەن.. لە ١٠ ساڵی رابردوودا ٤٤ رۆژنامەنووس کوژراون\nپرس میدیا 11/03/2020 11:09:00 am جیهان, سڵایدشۆو, گرنگ, هەواڵ,\nسەندیکای رۆژنامەنووسانی یەمەن بەبۆنەی "رۆژی جیهانی بەرەنگاربوونەوەی تاوانی دژبە رۆژنامەنووسان" راگەیەندراوێکی بڵاوکردەوە و لە ١٠ ساڵی رابردوودا، ٤٤ رۆژنامەنووس لەو وڵاتە کوژراون.\nلە راگەیەندراوەکەدا ئەوە خراوەتەڕوو کە بەهۆی وەڵامنەدانەوەی سکاڵای رۆژنامەنووسان و خێزانەکانیان، ئەو کەسانە سزا نەدراون کە پێشێلکارییان بەرامبەر رۆژنامەنووسان ئەنجامداوە.\nلەبارەی سزادانی ئەنجامدەرانی پێشێلکاری و تاوانەکانی دژبە رۆژنامەنووسان، باس لەوە کراوە کە بەردەوام کۆسپێکی زۆر بۆ دەزگا دادوەرییەکان دروستکراوە و زۆرینەی ئەنجامدەران یان سەربە حکوومەت یان سەربە گرووپێکی خاوەن هێز و دەسەڵات بوون.\nحووسییەکان کە لەلایەن ئێرانەوە پشتیوانی دەکرێن لە ساڵی ٢٠١٤وە تا ئێستا دەستیان بەسەر سەنعا-ی پەیتەخت و چەند ناوچەیەکی ئەو وڵاتەدا گرتووە. هێزەکانی هاوپەیمانی عەرەبی کە سعوودیە پشتیوانییان دەکات لە ئاداری ٢٠١٥وە بۆ پشتیوانیکردن لە حکوومەتی یەمەن، ئۆپەراسیۆنی دژبە حووسییەکانیان دەستپێکردووە.\nبەگوێرەی زانیارییەکانی نەتەوە یەکگرتووەکان لە شەش ساڵی رابردوودا، بەهۆی پێکدادانەکانی یەمەن نزیکەی ١١٢ هەزار کەس کوژراون کە نزیکەی ١٢ هەزاریان هاووڵاتی مەدەنی بوون.\nBy پرس میدیا at 11/03/2020 11:09:00 am


ebdulrehman bamerni: يونيو 2014\nبو ئەڤ ژنێن دبوارێ ژنان دا دنڤیسن\nهەر كەسێ لڤێ دوماهیێ دویڤچوونا روژنامە و كوڤارێن لدهوكێ دەردكەڤن بكەت، دێ بینیت كو ئەو ژنێن دبوارێ ژنان دا دنڤیسن یێن دبنە دوو جوین، جوینەك زێدەتر وان بابەتان دئازرینیت یێن راستەوخو گرێدای كومەلگەهی و مافێن ژنان و بەرێخودانا كومەلگەهی بگشتی ل سەر رەگەزێ مێ و سنورداركرنا وان مافان و ئەڤ قەلەمێن هەنێ ژی، زێدتر گوتارا خوە دگوتارەكا رەخنەی ئەدەبی دا دەردبرن، زێدەتر كو گوتارەك بیت یا راستەوخو ئێك بابەت تێدا بهێتە ئازراندن و دبەرامبەر دا جوینەك دی هەیە، شوینا ببیتە تەمامكەرێ یێن دی و كێشەییا ژنێ ببیتە بابەتەك و بهێتە بەر بەحس و ڤەكولینان، دبیتە بابەتەك زێدەتر بو كێشانا راییا گشتی. دوان بابەتان ژی دا، مروڤ هەست بگڤاشتنێن كومەلگەهی ل سەر وان دكەت و تا وی راددەی، هندەك جاران پەیاما وان جورە ئالوزیەك و هەڤدژیەك تێدا بەرچاڤ دبیت.\nجارێ ئەم ژ هەبونا كێشەیێ دەست پێبكەین، ژبەركو هەبونا دوكێلێ گومانا پەیدابونا ئاگرەكی یە، ئایا بابەتێ ژنێ دكومەلگەهێ مە یێ كوردی دا كێشەیە یان نە؟ بو ڤێ پرسێ ئەم دێ پێدڤی داتا و بەلگەیان بین، ئەڤ كەسێن دهێنە كوشتن و سوتن، چەند ژێ زەلامن و چەند ژێ ژنن؟ رێكخراوێن كومەلگەهێ مەدەنی چەند ژێ ل سەر ژنانە و چەند ژێ ل سەر زەلامانە؟ رێژەیا فەرمانبەرا و نڤیسەرا و هونەرمەندا و كەرتێ تایبەت و قوتابی و خویندكارا و وووو زێدەتر ژنن یان زەلامن؟ رێژەیا نە خویندەواریێ زێدەتر دناڤبەرا رەگەزێ مێ دا هەیە یان نێر؟ بهزرا من دەرئێخستنا جوداهیێ بو رێژەیی دگەل ژنان و زەلامان هند جوداهیا خوە هەیە، هەر ناهێتە بەحس كرن یان كو ژن ئەڤرو ل كومەلگەهێ مە كێشەیە، هەبونا كێشەیێ ژی ب زەلامی و رەگەزێ نێر ڤە گرێدایە! ئایا كچێ چەند مافێ خواندنێ هەیە؟ ئەگەر دەیبابان مافێ خواندنێ دا بیتێ، تا چ قوناغ دشێت وێ خواندنێ ببەتە سەر؟ ئەگەر خواندنا خوە بدوماهی ئینا، دێ رێگری هەبیت كو كارێ ژ دەرڤە ل دام و دەزگەهەكی یان رێڤەبەریەكێ یان كەرتێ تایبەت كار بكەت؟ ئەگەر خێزانا وێ رێ بدەتێ ژی ئایا هەڤژینێ وی یێ بەرهەڤە و ئەو عەقلیەت لدەف هەیە كو ژن ژی بەشەكێ گرنگە د بدەستڤەئینانا داهاتێ مالێ دا؟ ئەڤە ژبلی كو ژنان كێشەیەكا دی یا گەلەك مەزن یا هەی، خو ئەگەر دەیباب رێ بدەنێ بەردەوامیێ بدەتە خواندنا خوە ژی، ژبەركو كچان تەمەنەكێ گونجای یێ هەی بو شویكرنێ و رەنگە تا 23 و بو 25 سالیێ دەرفەتا وێ یا شویكرنێ زێدە هەبیت و هەر گاڤان ڤێ كچێ دڤی تەمەنی دا شویكر یان كو ژ خواندنێ هاتە ڤە قەتاندن و هەر گاڤا ڤیا بەردەوامیێ بدەتە خواندنا خو ژی یان كو دەرفەتا وێ بو قەیرەبونێ یا هەی و دێ ئاریشەیەكا دی بو وێ و دەیبابێن وێ دروست بیت.\nبلاڤكه‌ر -- عبدالرحمن بامرنى --روژ-- 10:50 ص


آوریل 6, 2017 – رادیو ده‌نگی ئازادی و یه‌كسانی\nدرێژه‌ی خۆپیشاندانی ناڕه‌زایه‌تیی خانه‌نشینكراوان له یونان\nبه پێی ڕاپۆرته بڵاوكراوه‌كان، هه‌زاران كه‌س له خانه‌نشینكراوانی یونانی له ناڕه‌زایه‌تیی به كه‌مكردنه‌وه‌ی حقوقی خانه‌نشینییان، ڕۆژی چوارشه‌ممه‌ش له ئاتێن هاتنه سه‌ر شه‌قامه‌كان. كه‌مكردنه‌وه‌ی حقوقی خانه‌نشینكراوان، به‌شێك له به‌رنامه‌ی ڕیازه‌تی ئابووری ده‌وڵه‌تی یونانه، هه‌تا له وتووێژ له‌گه‌ڵ وام ده‌رانی نێونه‌ته‌وه‌یی بتوانێت وام ده‌ران به درێژه‌ی یارمه‌تییه ئابورییه‌كان به یونان هان بدات. له ماوه‌ی ٧ ساڵی ڕابردوودا ئه‌مه دوازده‌هه‌مین جاره كه حقوقی ...\nمانگرتنی كارمه‌ندانی شیركه‌تی فڕۆكه‌وانی مللیی ئیتالیا\nبه پێی ڕاپۆرتی یۆرۆنیوز، كارمه‌ندانی شیركه‌تی ئالیتالیا ی فڕۆكه‌وانی مللیی ئیتالیا، ڕۆژی چوارشه‌ممه ١٦ی مانگی خاكه‌لێوه، ده‌ستیان دایه مانگرتنێكی ٢٤ سه‌عاته. ٦٠ له‌سه‌دی په‌روازه‌كانی ئه‌م شیركه‌ته به هۆی ئه‌م مانگرتنه‌وه هه‌ڵوه‌شانه‌وه. ئه‌م مانگرتنه له دژی به‌رنامه‌ی كاری تازه‌ی شیركه‌تی ئالیتالیا به‌ڕێوه‌چوو. به‌رنامه‌یه‌ك كه به‌و پێیه زیاد له دوو هه‌زار كه‌س ده‌بێ ئێخراج ببن و هه‌زینه‌كانی ئه‌م شیركه‌ته‌ش ده‌بێ تا ٣٠ ...\nدرێژه‌ی ناڕه‌زایه‌تیی به ئاكامه‌كانی هه‌ڵبژاردن له سربێستان\nبه پێی ڕاپۆرتی “یۆرۆنیوز” ڕۆژی چوارشه‌ممه، شه‌قامه‌كانی “بێلگراد” بۆ سێهه‌مین ڕۆژی به‌رده‌وام بووه شوێنی خۆپیشاندانی كه‌سانێك كه به سه‌ركه‌وتنی ئالێكساندێر ووچیچ، سه‌رۆك وه‌زیری ئه‌م وڵاته له هه‌ڵبژاردنه‌كانی سه‌رۆك كۆماری ئه‌م دواییانه‌دا، ناڕه‌زایه‌تییان ده‌رده‌بڕی. خۆپیشانده‌ران كه زۆربه‌یان خوێندكار بوون، له‌سه‌ر ئه‌و باوه‌ڕه‌ن له هه‌ڵبژاردندا ته‌قه‌لۆب كراوه و ده‌وڵه‌تی “ووچیچ”یان به دیكتاتۆر ناو ده‌برد. ئه‌وان ڕایانگه‌یاند، چی دیكه له‌م وڵاته‌دا دێمۆكراسی بوونی ...\nدوازدەهەمین دەورەی گاڵەتەجاڕی “هەڵبژاردنی سەرۆک کۆماری”، “هەڵبژاردنی میان دەورەیی مەجلیسی شوڕای ئیسلامی” و هەروەها “هەڵبژاردنی شوڕا ئیسلامیەکانی شار و دێ”، قەرارە لە رۆژی ٢٩ی مانگی گوڵانی ٩٦ لە ئێران بەڕێوەبچن. بە گوێرەی یاسای بنه‌ڕه‌تی ڕژیمی کۆماری ئیسلامی، تەنیا پیاوانی مەزهەبی و سیاسی کە باوەڕیان بە نیزامی ویلایەتی فەقیە و بنەماکانی نیزامی کۆماری ئیسلامی هەبێت، دەتوانن خۆیان بۆ کاندیداتۆری سەرەک کۆماری ...\nدرێژه‌ی كۆبوونه‌وه‌ی ناڕه‌زایه‌تی كرێكارانی ڕۆنی نه‌باتی قوو\nبه پێی ڕاپۆرته بڵاوكراوه‌كان، به‌یانی چوارشه‌ممه ١٦ی مانگی خاكه‌لێوه، كرێكارانی كارخانه‌ی ڕۆنی نه‌باتی قوو بۆ سێهه‌مین ڕۆژی به‌رده‌وام له ناڕه‌زایه‌تیی به نه‌درانی هه‌قده‌ستی ٢ مانگیان و نه‌ورۆزانه و هه‌روه‌ها نه‌بوونی ئه‌منییه‌تیی پیشه‌یی، له به‌رامبه‌ر وه‌زاره‌تی كاری ڕژیم ده‌ستیان دایه كۆبوونه‌وه. ئه‌م كرێكارانه كه زیاد له ١٠٠ كه‌س ده‌بوون له ڕۆژی دووشه‌ممه‌ی ئه‌م هه‌فته‌یه‌وه هه‌تا ئێستا به به‌ڕێوه‌بردنی كۆبوونه‌وه‌ی جۆراوجۆر له ...\nكۆبوونه‌وه‌ی ناڕه‌زایه‌تیی كرێكارانی كارخانه‌ی ئیران ڕیسه\nبه پێی ڕاپۆرته بڵاوكراوه‌كان، ڕۆژی چوارشه‌ممه كۆمه‌ڵێك له كرێكارانی كارخانه‌ی “ئیران ڕیسه”ی تاكستان له ناڕه‌زایه‌تیی به بیانوو هێنانه‌وه‌ی سازمانی ته‌ئمینی ئیجتماعی بۆ خانه‌نشینی پێش له كاتی دیاریكراویان، ده‌ستیان دایه كۆبوونه‌وه. كرێكارانی ناڕازیی ڕایانگه‌یاند، به هۆی بیانوو هێنانه‌وه‌ی سازمانی ته‌ئمینی ئیجتماعی، به‌شێكی به‌رچاو له ئه‌وان ناتوانن له خانه‌نشینی ژێر یاسای “نه‌و سازی سه‌نایه‌ع” كه‌ڵك وه‌رگرن. له ئێستادا ژماره‌یه‌كی به‌رچاو له كرێكارانی ...\nكۆتایی سه‌ركه‌وتوانه‌ی مانگرتنی شۆفیره نه‌وت هه‌ڵگره‌كان\nبه پێی ڕاپۆرتی هه‌واڵنێریی حكومه‌تی “ئیلنا” مانگرتنی شۆفیری كامیۆنه نه‌وت هه‌ڵگره‌كانی ئیسفه‌هان، كه له چه‌ند ڕۆژ له‌مه‌وبه‌ره‌وه ده‌ستی پێكرد، له‌سه‌ر به‌ڵێنی كاربه‌ده‌ستان له‌سه‌ر پێڕاگه‌یشتن به خواسته‌كانیان ڕۆژی چوارشه‌ممه ١٦ی مانگی خاكه‌لێوه كۆتایی پێهات. له ماوه‌ی ڕۆژانی ڕابردوودا شۆفیری كامیۆنه نه‌وت هه‌ڵگره‌كان، به كۆبوونه‌وه له به‌رامبه‌ر پاڵاوگه‌ی ئیسفه‌هان، سه‌باره‌ت به ئیجرای گه‌ڵاڵه‌ی “بره‌ندینگ” و كه‌مكردنه‌وه‌ی داهاتی كامیۆنه نه‌وت هه‌ڵگره‌كان ناڕه‌زایه‌تییان ده‌ربڕی. ...\nگیان له ده‌ستدانی دوو كرێكار له شوێنی كار\nبه پێی ڕاپۆرته بڵاوكراوه‌كان، به هۆی نه‌بوونی ئیمكاناتی ئیمه‌نی پێویست له شوێنی كار دوو كرێكار له دوو رووداوی جیاجیا له شاره‌كانی “كه‌نگاوه‌ر و مه‌شهه‌د” گیانیان له ده‌ستدا. كرێكارێكی ٣٧ساڵ ته‌مه‌ن، شاغڵ له بینایه‌كی نیوه كاره له شاری كه‌نگاوه‌ر، له‌سه‌ر باڵابه‌ر به‌ر ده‌بێته‌وه و گیانی له ده‌ست ده‌دات. هه‌روه‌ها سه‌ر له به‌یانی ڕۆژی چوارشه‌ممه، كرێكارێكی ته‌مه‌ن ٣١ ساڵان شاغڵ له كارخانه‌ی ...\nبه رنامه كاني ئه مرؤ2017.4.6\nده‌ربڕینی ناڕه‌زایه‌تیی له‌ئاست له‌ناوبردنی دارستانه‌كان له مه‌ریوان\nلە ماوه‌ی چەند ڕۆژی ڕابردوودا هێزەکانی سەر بە سپای پاسداران لە ڕێگای کەسێکەوە هەوڵی کێشانی رێگایان لە دارستانەکانی گوندی “لەنجاوا”ی سەر بە شاری مەریوان داوە و ئەمەش ناڕەزایەتیی دانیشتووانی ئەو گوندەی لێکەوتووەتەوە. هەر لەم پەیوەندەدا، دانیشتووانی ئەم گوندە دەڵێن، ئەو کەسەی كه هەوڵی کێشانی ئەو جاددەیەی داوە، لە مزگەوتی “لەنجاوا” و ڕوو بە خەڵکی ئەو گوندە ڕایگەیاندووە کە مۆڵەتی “سپای ...


د. کارزان تۆفیق محمود – ته‌ڤگه‌ر\nسەرەکی/تاگ: د. کارزان تۆفیق محمود\nئەرشیفی تاگەکان: د. کارزان تۆفیق محمود


یەكێتی لە كەركوك 3 كورسی لەدەستدا – تۆڕی میدیایی خەڵک\nكۆمسیۆنی باڵای سەربەخۆی هەڵبژاردنەكانی عێراق ئەنجامی بەرایی دەنگدانی لە ژمارەیەك پارێزگا بڵاوكردەوە و بەپێی ئەنجامەكە یەكێتی نیشتمانی كوردستان، كە لە لیستی (هاوپەیمانی كوردستان)ە 3 كورسی بە بەراورد بە هەڵبژاردنی ڕابردوو لەدەستداوە.\nلە هەڵبژاردنی ساڵی 2018ی پەڕلەمانی عێراقدا، یەكێتیی نیشتمانیی كوردستان لە پارێزگای كەركوك بە تەنها بووە خاوەنی 6 كورسی لە كۆی 12 كورسی پارێزگاكە.\nكۆمسیۆنی باڵای سەربەخۆی هەڵبژاردنەكانی عێراق كەمێك لەمەوبەر ئەنجامە بەراییەكانی بڵاوكردەوە و بەپێی ئەنجامەكان یەكێتی 3 كورسی (دیلان غەفور، صباح حبیب، گەیلان قادر) كورسییان مسۆگەر كرد و پارتی 2 كورسی (شاخەوان عەبدوڵڵا و نەجوا حەمید) و نەوەی نوێ یەك كورسی (ئومێد محەمەد)-ی یان بەدەستهێناوە.\nعێراق ژمارەیەكی مەترسیداری مردنی كۆرۆنای لە هەرێم ڕاگەیاند\nخەڵك كۆمسیۆنی باڵای سەربەخۆی هەڵبژاردنەكان، ئەمڕۆ سێشەممە 6ی تەمووزی 2021 سڕینەوەی ناوی 44 هەزار مردووی لەلیستی دەنگدەران ئاشكراكرد. جومانە غەلای…\nناوی سەرجەم كاندیدی حزبەكان و سەربەخۆكان لە سلێمانی بڵاوكرایەوە\nخەڵك- پەیمانگای كوردی بۆ هەڵبژاردن ناوی سەرجەم كاندیدی حزبەكان و سەربەخۆكان بۆ هەڵبژاردنی پەڕلەمانی عێراق، كە بڕیارە لە 10-10-2021 ئەنجام بدرێت بڵاودەكاتەوە.…\nخەڵك- كۆمسیۆنی باڵای هەڵبژاردنەكانی عێراق ڕایدەگەیەنێت، 356 تانە و سكاڵامان لەبارەی ئەنجامی هەڵبژاردنەكان بەدەست گەیشتووە. حەسەنەین لەیس، بەرپرسی…\nهەشت چەكداری داعش لە كەركوك كوژران\n01 تشرینی یەکەم 2021 8.30 pm\nخەڵك- وتەبێژی فەرماندەی گشتی هێزە چەكدارەكانی عیراق، كوژرانی 8 چەكداری ڕێكخراوی داعش لە پارێزگای كەركوك ڕادەگەیەنێت.\n01 تەموز 2021 3.30 pm\nخەڵك- ئاژانسی هەواڵگری سەر بە وەزارەتی ناوخۆی حكومەتی فیدراڵ، دەستگیركردنی تۆڕێكی تیرۆریستی بۆ كۆمەكی لۆجستی…


هەپەگە کوژرانی ١٩ داگیرکەری دیکەی ڕاگەیاند – کوردی – RojNews.News\n24/05/2022 - 4:14:31 pm\nهەپەگە ئاماری چەند چالاکیەکی لە هەرێمەکانی زاپ و مەتینا و ئاڤاشین بڵاوکردەوە وڕایگەیاند ١٩ داگیرکەری دیکە سزادران، زیانێکی زۆریش لە داگیرکەران دراوە.\nناوەندی ڕاگەیاندن و چاپەمەنی هێزەکانی پاراستنی گەل – هەپەگە لە نوێترین ڕاگەیەندراویدا ئاماری چەند چالاکیەکی گەریلاکانی ئازادی کوردستان بڵاو کردەوە کە بۆ یادکردنەوەی شەهیدانی ئایار ئەنجامدراوە.\nهەپەگە ئاماژەی بەوەکردووە لە ئەنجامی ئەو چالاکیانەدا کە لە هەریمەکانی ئاڤاشین و زاپ و مەتینا ئەنجامدراون ١٩ داگیرکەر سزادراون و ٤ داگیرکەری دیکەش بریندار بوون و زیایش لە سوێن و سیتەمی چاودێری دوژمن دراوە.\nهەپەگە وتویەتی: هێزەکانمان بە ڕۆحی بەرخۆدانی ئاپۆیی و بوێریی بەرز، لە چەندین هەرێمدا لە دژی داگیرکەران لە ٤٠ەمین ڕۆژی بەرخۆدانی مێژووییدا چالاکی کاریگەریان ئەنجامدا، سوپای تورک کە شکستی هێنا و هیچ ئەنجامیکی بەدەست نەهێناوە ٢٣ جار بە چەکی کیمیایی و ٣١ جار بە فڕۆکەی جەنگی و سەدان جار بۆردوومانی هەرێمەکانیان کردووە.\nلە بارەی چالاکیەکانی ناوچەی ئاڤاشین ئاماژەی بەوەکردووە، ڕۆژی ٢٣ی ئایار لە دەوروبەری گردی وەرخەلی داگیرکەرێک سزا درا لە کاتیکدا داگیرکەران دەیانویست سیستەمێکی کامێرای حەراری لە ناوچەکەدا دابمەزرێنن، بە چەکی قورسەوە لەلایەن هێزەکانمانەوە کرانە ئامانج و لێیاندرا ئەو سیستەمی کامێرایەیە لەگەڵ خۆیان هێنابوو بەجێ هێشت و هەڵاتن.\nباسی لەوردەکاریەکانی چالاکیەکانی گەریلا لە هەرێمی زاپ کردووە و ئاشکرای کردووە، لە ڕۆژانی ٢٢ و ٢٣ ئایاردا چەندین چالاکی ئەنجام درا و ٧ داگیرکەر سزادران و دوو داگیرکەریش بریندار بوون و ئەوە جگە لە تێکشکاندنی چەند سیتەمیکی کامیرا و سەنگەر.\nئاشکرای کردووە داگیرکەران ڕۆژی ٢٣ی ئایار سوپای تورکی داگیرکەر ١١ جار بە چەکی کیمیایی و تەقەمەنی سەنگەرەکانی ئەشکەوتی بریندار و گردی دۆزەخ و شەهید بەرخۆدانیانیان تۆپباران کرد.\nلە بارەی چالاکیەکانی هەرێمی مەتینا و حەفتانینی ڕایگەیاندووە، ڕۆژی ٢٣ی ئایار بنکەی کانی ماسی سوپای تورکی داگیرکەر لە شارۆچکەی کانی ماسی سەر بە دهۆک لەلایەن هێزەکانمانەوە کرایە ئامانج و سەنگەرێک تێکدرا.\nئاماژەی بەوەشکردووە لە هەرێمی مەتینا یەکەیەکی نهینی داگیرکەران لەلایەن گەریلاوە کۆنتڕۆڵکراوە و تیایدا دوو داگیرکەر سزادراون و لە رۆژی ١٩ی مانگیشدا لە هەرێمی حەفتانین لە چالاکیەکی گەریلادا ٧ نداگیرکەر سزادراون و ٢ داگیرکەریش برینداربوون.


د. سامان: قەدەغەكردنی هاتووچۆ هاوکارمان دەبێت بۆ زاڵبوون بەسەر كۆرۆنا دا\nWED, 27 JAN 2021 22:00 Erbil, GMT +3\nWED, 1 APR 2020 11:26 | KDP.info\nهه‌ولێر-KDP.info- وەزیری تەندروستیی حكوومەتی هەرێمی كوردستان گوتی، هەوڵەكان بەردەوامن بۆ ئەوەی كۆنتڕۆڵی نەخۆشیی كۆرۆنا بكرێت و دەشڵێ، درێژكردنەوەی قەدەغەی هاتوچۆ، لە قازانجی هاووڵاتیاندایە.\nد. سامان بەرزنجی، بۆ ماڵپەڕی فەرمیی پارتی دیموكراتی كوردستان گوتی: "درێژكردنەوەی قەدەغەی هاتوچۆ لە هەرێمی كوردستان بۆ ماوەی 10رۆژی دیكە، لە قازانجی هاووڵاتیاندایە و سوودی زۆریشی بۆ ئێمە دەبێت بۆ ئەوەی بتوانین كۆنتڕۆڵی نەخۆشیی كرۆنا لە هەرێمی كوردستان بكەین".\nبەرزنجی گوتیشی: "درێژكردنەوەی قەدەغەكردنی هاتووچۆ بۆ ئێمە زۆر باشە و هاوكاری زۆرباشمان دەكات بۆ ئەوەی بتوانین بەسەر ئەو نەخۆشییەدا زاڵ بین و كۆنتڕۆڵی بكەین".\nباسی لەوەش كرد: "رۆژانە پشكنین بۆ ئەو كەسانە دەكەین كە گومانیان لێ دەكرێت و بە شێوەیەكی گشتیش رۆژانە پشكنین بۆ 700كەس لە هەرێمی كوردستان ئەنجام دەدەین".\nدەشڵێ، ئەوانەی لە دەرەوە گەڕاونەتەوە، كەرەنتین كراون و ئەوانەی هەڵگری ڤایرۆسەكەشن دۆخیان زۆر باش و جێگرە.


ئەمڕۆ دووشەممە ١٣ـی ٣ـی ٢٠١٧ لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە جان كۆبیس نوێنەری تایبەتی سكرتێری گشتیی ڕێكخراوی نەتەوە یەكگرتووەكان لە عێراق و شاندێكی یاوەری كرد.\nلەم دیدارەدا نوێنەری تایبەتی سكرتێری گشتیی ڕێكخراوی نەتەوە یەكگرتووەكان سوپاسی سەرۆک بارزانی کرد بۆ ڕەخساندنی دەرفەتی دیدارەکە و بەبۆنەی سەرکەوتنەکانی هێزی پێشمەرگە و تێکشکاندنی تیرۆیستان پیرۆزبایی لە سەرۆک بارزانی و خەڵکی کوردستان کرد. هەروەها بە بۆنەی جەژنی نەورۆزەوە پیرۆزبایی خۆی بە سەرۆک بارزانی راگەیاند.\nلە دیدارەکەدا قۆناغەكانی ئۆپەراسیۆنی ئازادكردنی موسڵ خرایە بەر باس و هەردولا بیروبۆچوونی خۆیان لەبارەی قۆناغی دوای داعش و تەحەدیاتی ئەو قۆناغە و ڕۆڵی پێكهاتەكان و حكوومەتی عێراقی و حكوومەتی هەرێم هەروەها دابینكردنی ئاساییش و چۆنییەتی بەڕێوەبردنی پارێزگای نەینەوا خستەڕوو و شاندی میوان ئامادەیی ڕێکخراوی نەتەوە یەکگرتووەکانی بۆ پێشکەشکردنی هاوکاری لەو بارەیەوە دەربڕی.\nلەو كۆبوونەوەکەدا شاندی میوان هەماهەنگیی نێوان هێزی پێشمەرگە و سوپای عێراقی لە ئۆپەراسیۆنی ئازادکردنی مووسڵ بەرز نرخاند و بە هۆکاری سەرەکیی سەرکەوتنی ئۆپەراسیۆنەکەی لەقەڵەم دا بەردەوامبوونی ئەو هەماهەنگییەیان بە پێویست زانی.\nSOURCE:: KRP PAGE HIT:: 338


شاره‌زايه‌كى ئابورى : هه‌ره‌سهێنانى ليره‌ى توركى هيچ كاريگه‌ريى له‌سه‌ر عيراق نابێت Kirkuk TV\n05:56 - 2021-11-27\nشاره‌زایه‌كی ئابووری رایگه‌یاند، ژماره‌یه‌ك هۆكاری سیاسی له‌پشت هه‌ره‌سهێنانی لیره‌ی توركیه‌وه‌یه و ئاماژه‌ی به‌وه‌شدا گه‌شتیاری عیراقیی به‌دابه‌زاندنی نرخه‌كان هه‌ست به‌خۆشی ده‌كه‌ن.\nبه‌درێژایی هه‌فته‌ی رابردوو خۆپیشاندان و ناڕه‌زایه‌تی سه‌رجه‌م شاره‌كانی توركیای گرته‌وه‌و داوای ده‌ستله‌كاركێشانه‌وه‌ی حكومه‌تیان ده‌كرد دوای ئه‌وه‌ی لیره‌ی توركی ئاستێكی پێوانه‌یی مێژوویی له‌دابه‌زاندن تۆمار كرد له‌ئاكامی ئه‌و بڕیاره‌ی بانكی ناوه‌ندی دای بۆ دابه‌زاندنی نرخی سوود.\nله‌سه‌ره‌تای ئه‌مساڵ 2021ه‌وه لیره‌ی توركی له‌به‌رامبه‌ر دۆلاردا به‌ڕێژه‌ی له 40%ی به‌هاكه‌ی خۆی له‌ده‌ستداوه‌و رێژه‌ی هه‌ڵئاوسانیش له‌توركیا وا بۆ له 20% نزیك ده‌بێته‌وه‌و ئه‌وه‌ش كاریگه‌ری له‌سه‌ر هاووڵاتیانی توركیا ده‌بێت كه‌نه‌توانن ده‌ستیان به‌پێداویستییه سه‌ره‌كییه‌كان بگات.\nله‌و باره‌یه‌وه، د.هومام ئه‌لشه‌ماع شاره‌زا له‌بواری ئابووری تایبه‌ت به PUKmediaی راگه‌یاند: هه‌ره‌سهێنانی لیره‌ی توركی هیچ كاریگه‌رییه‌كی له‌سه‌ر عیراق نابێت، به‌ڵكو كاریگه‌ری بۆ سه‌ر بازرگانی توركیا هه‌یه، چونكه له‌كاتێكدا كه لیره‌ی توركی زۆر هه‌رزان ده‌بێت، ئه‌و شتانه‌ش كه هه‌نارده‌ی ده‌ره‌وه ده‌كرێت هه‌رزان ده‌بن به‌شێوه‌یه‌ك قه‌باره‌ی هاورده‌كردن بۆ عیراق له‌ئه‌نجامی دابه‌زینی نرخی لیره‌وه زیاد ده‌كات و له‌به‌رامبه‌ریشدا ئه‌و شتومه‌كانه‌ی هاورده ده‌كرێن نرخه‌كانیان له‌توركیا گران ده‌بن ئه‌وه‌ش له‌ئه‌نجامی دابه‌زینی نرخی لیره‌ی توركی ئه‌وه‌ش زیان به به‌كاربه‌ر ده‌گه‌یه‌نێت و له‌هه‌موو به‌رزبوونه‌وه‌یه‌كی نرخیشدا هه‌ر به‌كاربه‌ر زیانیان پێده‌گات و كاریگه‌ری له‌سه‌ر هێزی كڕین دروست ده‌كات.\nراشیگه‌یاند: تا ئاستێك گه‌شتیاری عیراق له‌توركیا دڵخۆش ده‌بن به‌دابه‌زینی نرخه‌كان و به‌رزبوونه‌وه‌ی توانای كڕین، به‌ڵام نرخه‌كان له‌توركیا به‌رزده‌بنه‌وه، ئاماژه‌ی به‌وه‌شدا هۆكاره سیاسییه‌كان له‌پشت هه‌ره‌سهێنانی لیره‌ی توركیه‌وه‌یه نه‌ك هۆكاره ئابوورییه‌كان.\nشاره‌زاكه‌ی بواری ئابووری پێشی وایه كه توركیا ده‌توانێت ئه‌و قۆناغه مه‌ترسیداره تێپه‌ڕێنێت ئه‌ویش به‌باشتركردنی په‌یوه‌ندییه‌كانی له‌گه‌ڵ ئه‌مریكاو دڵنیایی دان به وه‌به‌رهێنه‌ران به‌ره‌خساندنی كه‌شێكی ئه‌رێنی و له‌بار بۆ چاره‌سه‌ركردنی ته‌نگه‌ژه‌و به‌ربه‌سته‌كانی راگه‌یشتنی هاووڵاتیانی توركیا له پێداویستییه سه‌ره‌كییه‌كان.\nخشته‌ی دابه‌شكردنی مووچه‌ی دوو رۆژی داهاتوو بڵاوكرایه‌وه\nسبه‌ینێ مووچه‌ی مانگی 1ی ئه‌مساڵ دابه‌شده‌كرێت\nعیراق.. لەئەگەری نەبوونی بودجە حكومەت پشت بە بودجەی ساڵی 2021 دەبەستێت\nچوارچێوەی هەماهەنگی: بەمەرجی دابەزینی نرخی دۆلار دەنگ بە پڕۆژە یاسای بودجەی 2022 دەدەین


چوار شەممە, 01. 8. 2012\tمونا دلبه‌ری\nپێشكه‌ش به‌و كه‌سانه‌ی له سێداره دراون، به‌تایبه‌ت شه‌هیدان هه‌ڵۆ‌و چیاو باوكم\n"من هانی هه‌ستانم"\nمن چه‌که‌ره‌کردووی ئه‌و گۆڵه ئه‌ستێره‌یه‌م\nکه له‌ناو که‌ناره‌کانی\nزه‌مه‌نی بێ ويژدانا\nنوسیم بژی ئازادی\nبه نرکه‌ی شێرانه‌ی دایکان\nله‌ناو سه‌نگه‌ری به‌رخۆدانا\nگوڵه‌گه‌نمی برسيه‌تیم رواند\nبه‌خوێنی لاوانی شه‌قامم\nگوڵه مێلاقه‌ی سووری شۆ ڕشم ئاو دا\nله زیندانا پێم گرت‌و\nبوومه بوومه‌له‌رزه‌ی هانی ئاخێزه‌کانی\nهیچ هێزێ نه‌بوو به له‌مپه‌ر\nله‌به‌ر منی ئینسانی داهێنه‌ر\nنه‌بوو نا نا نه‌بوو\nئه‌و سه‌دان په‌رده‌ی ره‌شی\nروو به‌خۆر گیراو\nنه بوونه له‌مپه‌ر\nئاسمانی شینمتان ره‌ش هه‌ڵگێڕا\nشه‌قامتان له‌خوێنا گه‌وزاند\nگۆی مه‌مکی دایکه‌کانتان\nبه چه‌قۆی تیژ بڕی\nته‌ورتان له‌ریشه‌ی بوون دا\nهه‌میسان لق و پۆم ده‌رکرد\nبوومه پێژه‌یه‌ک له‌ده‌ست بیری نوێ\nله کۆمه‌ڵی چه‌وساوه\nبڕۆن واژۆی که‌ن\nئه‌و خوێنه‌ی له‌شه‌قامدا رژا\nئه‌وه خوێنی جه‌سته‌ی من بوو\nئه‌و هاواره‌ی له‌گه‌رووی دایكدا خنکا\nئه‌وه هاواری من بوو\nئه‌و خاکه‌ی له‌سێداره درا\nئه‌وه به‌شان و باهۆی منی چه‌وساوه\nبه‌ردی بناخه‌ی دانرابوو\nبینێرن بۆ خوداش با\nئه‌و مناڵه‌ی له‌شه‌قامدا\nئه‌و ده‌ستفرۆشه‌ی له سه‌رمای زستانه\nکوانووی ماڵه‌که‌ی بۆ منداڵه‌کانی ئامێز بوو\nئه‌و ژنه‌ی له‌شی خۆی\nبۆ پیاوی بێ ویژدانا هه ڕاج کرد\nئه‌و کچه‌ی، کچێنی خۆی پێشکه‌ش\nبه‌خودای سه‌رمایه کرد\nئه‌وه‌ی قه‌ندیلی هه‌ژاند\nشاهۆی ئاوه‌دان کردو\nخه‌مه‌کانی ناڵه‌شکێنه‌ی راژه‌نی\nئه‌و ژنه‌ی به ڕووی\nرۆژ ره‌شی دا ته‌قيوه‌و\nره‌نجی به‌خه‌سار نه‌دا\nئه‌و کچه‌ی باڵای به‌ره‌خت و چه‌ک و فیشه‌ک\nئه‌و لاوه‌ی په‌تی سێداره‌ی ماچ کردو\nبه بزه‌ی سه‌ر لێوه‌کانی\nماڵاوايی له‌ژیان کرد\nئه‌و پێشمه‌رگه‌یه‌ی به چه‌کی ده‌ستی،\nگولـله‌ی به‌شه‌وه زه‌نگه‌وه نا\nئه‌وه من بووم\nسڵاوت لێ بێ\nسڵاوت لێ بێ ...\nجاری خوێندراوه: 2247


دوران کاڵکان: نهێنى گه‌وره‌ى شكستى توركيا ئاشكرا ده‌كات\n345 جار بینراوە 17/2/2021 05:59 PM\nئەندامی کۆمیتەی بەڕێوبەریی پەکەکە ئاماژە بەوەدەکات کە دەوڵەتی تورک بۆ شاردنەوەی شکستەکەی لە گارە باسی کوژرانی دیلەکان دەکات، گەریلا ئەگەر دیلی بکوشتایە، ئەوا پێنج سال ڕایاننەدەگرت.\nدوران کاڵکان ئەندامی کۆمیتەی بەڕێوبەریی پارتی کرێکارانی کوردستان- پەکەکە، بەشداریی لە بەرنامەی تایبەتی تەلەفزیۆنی مەدیا خەبەر کرد و لە بەشێکی قسەکانیدا باسی شکستەکەی دەوڵەتی تورک لە گارە و کوژرانی دیلەکانی کرد.\nلەسەر گرنگیی بەرخۆدانی گەریلا لە شەڕی گارە دەڵیت: شەڕی گارە لەوانەیە ئاراستەی مێژوو بگۆڕێت و هەندێک پێشکەوتن لەگەڵ خۆیدا بێنێت، ئەم هێرشە چاوەڕوان نەکراو نەبوو، ترافیکی دیپلۆماسی لە نێوان تورکیا، پەدەکە و عێراق هەبوو، پێشتریش پەدەکە ناوچەکەی گەمارۆ دابوو، ئەمە لە ١٠ی شوبات ڕوونبووەوە، لە گارە چوار رۆژی تەواو واتە ٩٦ کاتژمێر یەکێک لە پێکدادانە هەرە قورسەکانی مێژوو ڕوویدا، هەموو هێزی تایبەت، سوپا و سیخوڕییان هێنابوو، تەنانەت هێزی دەریاییشیان ئامادە کردبوو، بە فڕۆکەی جەنگی، فڕۆکەی بێفڕۆکەوان، فڕۆکەی سیخوڕی و هێلیکۆپتەر، بێناوبەر ناوچەکەیان بۆردوومان دەکرد، لە ١٠ شوێن هێزیان دابەزاند، لە گارە پێکدادان ڕوویدا، بە ٤١ فڕۆکە هێرشیان کرد، ٥٠ شوێنیان کردە ئامانج، نیازیان ئەوەبوو گەریلا لە هەرێمەکانی پاراستنی مەدیا دەربکەن و پەکەکە پاکتاو بکەن، بەڵام ئەنجامەکەی دیارە.\nلە بەردەوامیدا کاڵکان ئاماژەی بە ئامانجی دەوڵەتی تورک لە هێرش بۆسەر گارە دا و وتی: ئامانجی سەرەکییان لەناوبردنی بڕیارگەی ناوەندیی هێزەکانی پاراستنی گەل بوو، لە هێرشەکەی زاپیش هەر ئەو ئامانجەنیان هەبوو، بەڵام نەیانتوانی و شکستێکی گەورەیان بینی و لەناوچوون.\nکاڵکان بە ئاماژەدان بەوەی کە هەندێک هەواڵ لەسەر ئەوە بڵاوبووەوە کە ئامانجی ئەو هێرشە ڕزگارکردنی دیلەکانی شەڕە، وتی: ئەوە ڕاست نییە، بە پێچەوانەوە ئامانجەکەیان زۆر گەورە بوو، بەڵام چونکە شکستێکی سەربازیی گەورەیان خوارد، ئەوەیان خستە ڕۆژەڤەوە، هێرش بۆسەر هەرێمێک بە درێژایی ٧٥ کیلۆمەتر و قووڵایی ٢٥ کیلۆمەتر، باشە کامپێکی ئەوەندە بچووک، هەرێمێکی ئەوەندە لەخۆ دەگرێت، ئەمە یاری شەڕی تەیبەتە، ئامانجی هێرش بۆسەر گارە ڕزگارکردنی دیلەکان نەبوو، لەوانەیە یەکێک لە ئامانجەکانیان بووبێت، بەڵام چونکە نەگەیشتنە ئامانجە سەرەکییەکەیان، ئەوەیان کردە ڕۆژەڤ.\nکالکان لە بەردەوامیدا وتی: زۆربەی ئەو دیلانە، ماوەی چوار بۆ پێنج ساڵە لە دەستی گەریلا دابوون و خاوەندارییان لێدەکرا و ئاسایشیان دەپارێزرا، خۆشیان دەڵێن ئەو دیلانە لەناو ئەشکەوتێکی حەوت دەرگا بوون کە هەمووی بە ئاسن دروستکراوە، ئایا گەریلا ئەو هەمووەی بۆ کوشتنی ئەو دیلانە دروست کردووە؟ بۆ ئەوەندە مەسرەفیان تێدا کردووە؟ پێشتر ئەزمونی ئازادکردنی دیلەکانمان هەبووە، بەڵام دەوڵەتی تورک ویستی ئەو دیلانە بکوژێت، ئەوان پێشتر بەو دیلانەی ئازاد کرابوون وتبوویان کە بۆ نەمردوون، بۆ خۆتان داوە بەدەستەوە، دواییش زیندانی کران، تاوانبار ناسێندران، وایان لە دیلەکانی ئۆرەمار کرد، ئەوەندە بۆمبیان لەو کامپە باراند، ئایا ئەوانە گوڵ بوون باراندیان؟\nلە کۆتایی ئەم بابەتەش دوران کاڵکان وتی: دوای ئەوەی هەپەگە ئامارەکانی شەڕی گارە ئاشکرا بکات، دیار دەبێت کە بۆ کوشتنی ئەو دیلانە چەند بۆمبیان لەوێ داوە و چەند گەریلا بۆ پاراستنی ئەو دیلانە شەهیدبوون، هەپەگە بە ساڵان چاودێری ئەو مرۆڤانەی کرد و بەخێویان کردن، بەڵام ئەوەی لەوێ کوشتیان سوپای تورک بوو، بۆ کوشتنیان هاتبوونە ئەوێ، نە بۆ ڕزگارکردنیان، فەرماندە و گەریلای پاسەوانی ئەو دیلانەشیان شەهید کرد، دوای ئامارەکان ڕوون دەبێتەوە، هیچ درۆیەک ناتوانێت، گولەر و ئاکار و هەروەها ئەردۆغان، باخچەلی و سویلۆ ڕزگار بکات.